|  |  |
| --- | --- |
|  | **Apstiprināts**  ar sabiedrības ar ierobežotu atbildību “Vides investīciju fonds”  2024. gada 5. jūlija rīkojumu Nr. 1.-6./16 |

**Vadlīnijas projekta iesniedzējiem**

Emisijas kvotu izsolīšanas instrumenta finansētā atklātā projektu

iesniegumu konkursa

**“Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai”**

ietvaros

4. redakcija

**SATURA RĀDĪTĀJS**

[SAĪSINĀJUMU, JĒDZIENU UN ATSEVIŠĶU NOSACĪJUMU SKAIDROJUMI 3](#_Toc171066694)

[IEVADS 5](#_Toc171066695)

[PRIVĀTUMA ATRUNA UN PERSONAS DATU APSTRĀDES KĀRTĪBA 6](#_Toc171066696)

[PROJEKTA IESNIEGUMA VEIDLAPA 8](#_Toc171066697)

[1. sadaļa – Pamatinformācija par projekta iesniedzēju 9](#_Toc171066698)

[2. sadaļa – Projekta apraksts 10](#_Toc171066699)

[3. sadaļa – Projekta finansēšanas rādītāji 14](#_Toc171066700)

[4. sadaļa – Papildus iesniedzamo dokumentu saraksts 20](#_Toc171066701)

[5. sadaļa – Apliecinājums 21](#_Toc171066702)

[PIELIKUMI 24](#_Toc171066703)

[Pilnvara vai cits dokuments 24](#_Toc171066704)

[Centralizētās siltumapgādes sistēmas siltummezgla un pieslēguma izveidotāja sastādīts un projekta iesniedzēja parakstīts pieņemšanas-nodošanas akts 27](#_Toc171066705)

[Dokumenti, kas apliecina kopējo kurināmā (energoresursu) patēriņu par pēdējo 12 mēnešu periodu 28](#_Toc171066706)

[Fotofiksācija 29](#_Toc171066707)

[Iekārtu iegādi apliecinošs dokuments, kases čeka kopija vai cits iekārtas pirkuma maksas samaksu apliecinošs dokuments par siltumenerģijas vai elektroenerģijas iekārtas iegādi 30](#_Toc171066708)

[Avansa maksājuma samaksu apliecinošs dokuments un nomaksas pirkuma līguma kopija 31](#_Toc171066709)

[Kases čeka kopija vai cits samaksu apliecinošs dokuments par pieslēguma centralizētās siltumapgādes sistēmai projektēšanu un siltummezgla izveidi 32](#_Toc171066710)

[Ražotāja apliecinājums par koksnes biomasas katla atbilstību 33](#_Toc171066711)

[Nacionālās kultūras mantojuma pārvaldes atzinums par projektā īstenoto aktivitāšu atbilstību kultūras pieminekļu aizsardzības prasībām 34](#_Toc171066712)

[Dokuments, kas apliecina atslēgšanos no dabasgāzes izmantošanas apkurei pieslēguma 35](#_Toc171066713)

[Līguma par mājsaimniecības pieslēgumu centralizētai siltumapgādes sistēmai kopija 36](#_Toc171066714)

[Elektroenerģijas sadales sistēmas operatora izsniegtās atļaujas kopija 37](#_Toc171066715)

[Citu īpašnieku piekrišana par projekta iesniedzēja plānotajām konkursa ietvaros atbalstāmajām aktivitātēm kopīpašumā 38](#_Toc171066716)

[*De minimis* veidlapa 39](#_Toc171066717)

[Līguma kopiju par elektroenerģijas neto norēķinu sistēmas izmantošanu 42](#_Toc171066718)

[Citi dokumenti 44](#_Toc171066719)

Atbalsta saņēmējiem ieteicams iepazīties arī ar citiem sabiedrības ar ierobežotu atbildību “Vides investīciju fonds” tīmekļa vietnē ietvertajiem dokumentiem, kuri atrodami: <http://www.ekii.lv>.

# 

# SAĪSINĀJUMU, JĒDZIENU UN ATSEVIŠĶU NOSACĪJUMU SKAIDROJUMI

|  |  |
| --- | --- |
| EKII | Emisijas kvotu izsolīšanas instruments (turpmāk tekstā arī – finanšu instruments), [www.ekii.lv](http://www.ekii.lv) |
| Fonds | sabiedrība ar ierobežotu atbildību “Vides investīciju fonds”, [www.lvif.gov.lv](http://www.lvif.gov.lv) |
| MK | Ministru kabinets |
| MK noteikumi Nr. 150 | Ministru kabineta 2022. gada 1. marta noteikumi Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums”. <https://likumi.lv/ta/id/330568> |
| N/A | Nav attiecināms |
| KEM | Klimata un enerģētikas ministrija, [www.kem.gov.lv](http://www.kem.gov.lv) |
| Atbalsta saņēmējs | **Projekta iesniedzējs – fiziska persona –** Latvijas Republikas pastāvīgais iedzīvotājs, kuram Zemesgrāmatā nostiprinātas īpašuma tiesības uz māju vai tās daļu un kurš iesniedz projekta iesniegumu, lai saņemtu atbalstu par īstenotu vienu vai vairākām šo noteikumu 16. punktā minētajām aktivitātēm. |
| Maksimālais finansējuma apmērs | Vienam projektam pieejamais maksimālais atbalsts ir 15 000 *euro*. EKII konkursa ietvaros saņemtais atbalsts netiek aplikts ar iedzīvotāju ienākumu nodokli. Pamats: likuma [Par iedzīvotāju ienākuma nodokli 9. panta pirmās daļas 42. punkts](https://likumi.lv/ta/id/56880#p9). |
| Neattiecināmās izmaksas | **Konkursa ietvaros netiek atbalstītas izmaksas saistībā ar pieteikuma atbalsta saņemšanai veidlapas sagatavošanu, noformēšanu un rezervēšanu, procentu maksājumi, soda procenti, maksājumi par naudas pārskaitījumiem, komisijas maksa, zaudējumi sakarā ar valūtas maiņu un citi tiešie finansiālie izdevumi**. |
| Pēcieviešanas uzraudzība un atskaites | **Atbalsta saņēmējam ir pienākums piecu kalendāro gadu laikā nodrošināt, projektā iekļauto iekārtu ekspluatāciju un sasaisti ar īpašumu kā neatņemamu tā sastāvdaļu.** |

|  |  |
| --- | --- |
| **Viens projekts par māju kopumā** | **Atsevišķs projekts par katru īpašumu** |
| māja atbilst vienai no šādām būvju klasēm:   * dārza mājas ar kopējo platību līdz 40 m2 (ieskaitot) (būves kods **11100101**) * individuālās dzīvojamās mājas un vasarnīcas ar koka ārsienām un dārza mājas ar kopējo platību, lielāku par 40 m2 (būves kods **11100102**) * individuālās dzīvojamās mājas un vasarnīcas ar mūra vai mūra–koka ārsienām (būves kods **11100103**) | māja atbilst vienai no šādām būvju klasēm:   * dvīņu, rindu un atsevišķu divu dzīvokļu mājas (būves kods **11210101**) * daudzdzīvokļu mājas ar koka ārsienām (būves kods **11220101**) * daudzdzīvokļu 1–2 stāvu mājas (būves kods **11220102**) * daudzdzīvokļu 3–5 stāvu mājas (būves kods **11220103**) * daudzdzīvokļu 6–9 stāvu mājas (būves kods **11220104**) * daudzdzīvokļu 10 un vairāk stāvu mājas (būves kods **11220105**)   Par māju šo noteikumu ietvaros tiek uzskatīta mājas sastāvā esošo dzīvokļa īpašumu vai mājas daļa, kam ir **viena kopēja robeža ar blakus īpašumu** un **atsevišķa, neatkarīga inženiersistēma** (elektroenerģijas apgāde, ūdens apgāde un siltumapgāde) |
| māja atbilst vienai no šādām būvju klasēm:   * dvīņu, rindu un atsevišķu divu dzīvokļu mājas (būves kods **11210101**) * daudzdzīvokļu mājas ar koka ārsienām (būves kods **11220101**) * daudzdzīvokļu 1–2 stāvu mājas (būves kods **11220102**) * daudzdzīvokļu 3–5 stāvu mājas (būves kods **11220103**) * daudzdzīvokļu 6–9 stāvu mājas (būves kods **11220104**) * daudzdzīvokļu 10 un vairāk stāvu mājas (būves kods **11220105**) |

Daudzdzīvokļu mājas viena dzīvokļa īpašnieks (neattiecas gadījumos, kad faktiski tā ir rindu māja vai dvīņu māja) nevar pretendēt uz atbalstu, un projekta pieteikumu var iesniegt tikai dzīvokļu īpašnieku kopība (dzīvojamās mājas pārvaldītājs)**!**

# IEVADS

*Vadlīnijas projekta iesniedzējiem Emisijas kvotu izsolīšanas instrumenta finansētā atklātā projektu iesniegumu konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” ietvaros* (turpmāk – Vadlīnijas) satur ieteikumus pieteikuma atbalsta saņemšanai veidlapas aizpildīšanai, kuriem paredzēts piesaistīt EKII finansējumu atklātā projektu iesniegumu konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” ietvaros.

Projekta iesniedzēju iesniegto pieteikumu izvērtēšana notiek saskaņā ar MK noteikumos Nr. 150 VII. sadaļā noteikto kārtību. Ja iesniegtajā projekta iesniegumā tiek konstatētas neatbilstības (neaizpildīti datu lauki, nesalasāma informācija un tml.), tad projekta iesniedzējs tiek rakstiski informēts par konstatētajām neatbilstībām un aicināts precizēt projekta iesniegumu.

Vadlīniju tālākajās sadaļās sniegti ieteikumi, kā aizpildāmi konkrēti pieteikuma atbalsta saņemšanai veidlapas punkti (atbilstoši MK noteikumu Nr. 150 2. pielikumā ietvertās projekta iesnieguma veidlapas numerācijai), kāda informācija ir norādama un kādā detalizācijas pakāpē, kā arī doti piemēri.

Pirms projekta iesnieguma veidlapas iesniegšanas **nepieciešams pārliecināties, ka sagatavotajā projekta iesniegumā tiek sniegta pilnīga informācija**.

**Papildu jautājumus aicinām uzdot elektroniski, sūtot tos uz Fonda e-pasta adresi:**

[atbalsts@lvif.gov.lv](mailto:atbalsts@lvif.gov.lv) vai uz oficiālo e-adresi: [\_default@40003339615](https://latvija.lv/lv/Eaddress/write?address=_default@40003339615)

Atbildes uz biežāk uzdotajiem jautājumiem tiks publicētas Fonda tīmekļa vietnē: [www.ekii.lv](http://www.ekii.lv) sadaļā *KONKURSI >* [*EKII6*](https://ekii.lv/index.php?mact=Konkurs,cntnt01,fe_konkurs_detail,0&cntnt01current_id=6&cntnt01returnid=25). Pirms pieteikuma atbalsta saņemšanai iesniegšanas ieteicams caurskatīt biežāk uzdotos jautājumus, kā arī pārliecināties vai Fonda tīmekļa vietnēs nav publicēta precizēta un papildināta šo vadlīniju versija.

# PRIVĀTUMA ATRUNA UN PERSONAS DATU APSTRĀDES KĀRTĪBA

Informējam, ka no 2018. gada 25. maija tiek piemērota jaunā Vispārīgā datu aizsardzības regula, kas ir saistoša visiem pakalpojumu sniedzējiem, kuri rīkojas ar personu datiem. Iesniedzot pieteikuma atbalsta saņemšanai veidlapu atbalsta saņēmējs piekrīt privātuma atrunas un personu datu apstrādes noteikumiem, atbalsta saņēmējs apstiprina, ka norādītie personas dati ir precīzi un pareizi. Fonds neuzņemas atbildību par neprecīziem, nepilnīgiem vai kļūdainiem atbalsta saņēmēja iesniegtajiem datiem. Fonds klientu datu apstrādi veic tikai minimālajā nepieciešamajā apmērā, un tas, kādu informāciju nodod Fondam, ir atbalsta saņēmēja ziņā. Fonds var apstrādāt tādu informāciju kā, piemēram, vārds, uzvārds, personas kods, tālruņa numurs, epasts, finanšu un maksājumu informācija. Personas dati ir arī no citiem pieejamiem publiskajiem reģistriem (piemēram, LURSOFT, Iekšlietu ministrijas Informācijas centra pārziņā esošās valsts informācijas sistēmas “Sodu reģistrs” u.tml.) iegūtie dati, ko izmantojam, piemēram, lai izvērtētu projekta iesnieguma veidlapu vai noslēgtu līgumu par projekta īstenošanu. Ja atbalsta saņēmējs nevēlās slēgt līgumu ar Fondu un saņemt EKII finansējumu, atbalsta saņēmējam nav pienākuma sniegt datus.

**Personas datu apstrādes nolūks:** Atjaunojamo energoresursu izmantošanai atbalsta saņēmēju personas datu apstrāde.

**Pārzinis:** Sabiedrība ar ierobežotu atbildību “Vides investīciju fonds”. Adrese: Latgales ielā 165, Rīga, Latvija, LV-1019, reģistrācijas Nr. 40003339615, Tālrunis 67845111, e-pasts: [pasts@lvif.gov.lv](mailto:pasts@lvif.gov.lv)

**Datu aizsardzības speciālista kontaktinformācija:** e-pasts: [das@lvif.gov.lv](mailto:das@lvif.gov.lv)

**Personas datu apstrādes juridiskais pamatojums:** Regulas 6. panta 1. punkta a) apakšpunkts, b) apakšpunkts un c) apakšpunkts (t.sk. Ministru kabineta 2022. gada 1. marta noteikumi Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums”).

**Personas datu papildus ieguves avoti:** Datu subjekta sniegtā informācija.

**Personas datu kategorijas:** Atbalsta saņēmēji.

**Personas datu glabāšanas ilgums:** 5 gadi. Ja tiek iniciēts juridisks strīds vai pastāv šāda strīda iespējamība, atbalsta saņēmēja datus Fonds var uzglabāt ilgāk, līdz beigsies tiesību aktos noteiktie sūdzības iesniegšanas vai prasības noilguma termiņi un (vai) stāsies spēkā gala lēmums vai tiesas spriedums. Beidzoties noteiktajam atbalsta saņēmēja datu apstrādes un uzglabāšanas termiņam, Fonds iznīcinās datus vai uzticami un neatjaunojami anonimizēs.

**Personas datu saņēmēji:** datu subjekts par sevi; pārziņa pilnvaroti darbinieki; apstrādātājs tikai tādā apjomā, lai apstrādātājs varētu nodrošināt un sniegt pakalpojumu pārzinim atbilstoši savstarpēji noslēgtajam līgumam; Valsts kontrolējošās institūcijas (ja tām ir atbilstošs pilnvarojums). Personas dati netiek nosūtīti uz trešajām valstīm vai starptautiskām organizācijām.

**Datu subjekta tiesības:** Jūsu tiesības nosaka un regulē Regula, t.sk., bet ne tikai:

1. **Tiesības būt informētam –** Jums ir tiesības tikt informētam, pārredzamā un saprotamā veidā saņemot informāciju par veikto personas datu apstrādi;
2. **Tiesības piekļūt personas datiem –** Jums ir tiesības pieprasīt informāciju no pārziņa par Jūsu veikto personas datu apstrādi;
3. **Tiesības personas datu labošanai –** ja uzskatāt, ka informācija par Jums ir nepareiza vai nepilnīga, Jums ir tiesības lūgt pārzinim tos labot. Ņemot vērā Jūsu pieprasījumu, pārzinis nodrošinās Jūsu personas datu labošanu, ja tie ir neatbilstoši, nepilnīgi un / vai neprecīzi. Ja tomēr pārzinis nolems nelabot Jūsu personas datus, pārzinis Jums sniegs skaidrojumu, kāpēc tie netiks laboti;
4. **Tiesības atsaukt piekrišanu personas datu apstrādei – c**iktāl pārzinis apstrādā Jūsu personas datus, pamatojoties uz Jūsu piekrišanu, Jums ir tiesības jebkurā laikā atsaukt savu piekrišanu personas datu apstrādei. Šādā gadījumā pārzinis pārtrauks apstrādāt Jūsu personas datus tam nolūkam, kādam Jūs devāt savu piekrišanu;
5. **Tiesības pieprasīt personas datu dzēšanu –** atsevišķos apstākļos Jums ir tiesības prasīt pārzinim dzēst Jūsu personas datus (piemēram, gadījumos, ja Jūsu personas datu apstrādes likumiskais pamatojums balstās tikai uz Jūsu sniegto piekrišanu). Savukārt, ja Jūsu personas datu apstrādi regulē un nosaka ārējie normatīvie akti, pārzinim visticamāk nebūs tiesības dzēst Jūsu personas datus;
6. **Tiesības ierobežot vai iebilst pret datu apstrādes veikšanu –** atsevišķos apstākļos Jums ir tiesības pieprasīt pārzinim uz laiku ierobežot Jūsu personas datu apstrādi (piemēram, gadījumos, ja datu subjekts ir konstatējis neprecizitātes savos personas datos un pārzinim nepieciešams laiks datu precizitātes pārbaudei vai arī datu subjekts var iebilst pret personas datu izmantošanu profilēšanā, tiešās tirgvedības nolūkos, vai arī zinātniskās vai vēstures pētniecības nolūkos vai statistikas nolūkos, izņemot, ja apstrāde ir vajadzīga, lai izpildītu uzdevumu, ko veic sabiedrības interesēs). Informācijai, ja Jūs pieprasāt, lai Jūsu datu apstrāde tiek ierobežota, vai Jūs iebilstat pret datu apstrādi, tas var ietekmēt Jūsu iespējas saņemt pārziņa pakalpojumus;
7. **Tiesības uz personas datu pārnesamību –** Jums ir tiesības saņemt vai nodot savus personas datus tālāk citai trešajai personai. Ja pārzinis apstrādā personas datus saskaņā ar datu subjekta piekrišanu vai pamatojoties uz līgumu, un tie ir saglabāti strukturētā, plaši izmantotā un mašīnlasāmā formātā, datu subjektam ir tiesības lūgt personas datu nosūtīšanu tieši no viena pārziņa citam pārzinim, ja tas ir tehniski iespējams. Šīs tiesības netiek attiecinātas uz personas datiem, kas tiek apstrādāti, lai izpildītu uz pārzinim attiecināmu juridisku pienākumu, vai, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras;
8. **Tiesības nebūt par automatizēta individuāla lēmuma, tostarp profilēšanas, subjektu –** katram datu subjektam ir tiesības nebūt tāda lēmuma subjektam, kurš ir balstīts tikai uz automatizētu apstrādi (bez cilvēku iesaistes), ieskaitot profilēšanu, kas rada datu subjektam tiesiskas sekas vai būtiski to ietekmē līdzīgā veidā. Informējam, ka pārzinis neveic automatizētu lēmumu pieņemšanu personas datu apstrādei;
9. **Tiesības sūdzēties –** ja Jūs neapmierina pārziņa atbilde, vai uzskatāt, ka pārzinis veic personas datu apstrādi pretēji normatīvo aktu prasībām, Jūs varat iesniegt sūdzību uzraudzības iestādei – Datu valsts inspekcijai vai pārziņa norīkotajam datu aizsardzības speciālistam.

**Lēmumu pieņemšana:** Personas datu apstrādē netiek automatizēta lēmumu pieņemšana, tostarp profilēšana.

# 

*Dokumenta paraugam ir ieteikuma raksturs*

# PROJEKTA IESNIEGUMA VEIDLAPA

Projekta iesniegums, kurā nebūs izmantota projekta iesnieguma veidlapa atbilstoši MK noteikumu Nr. 150 2. pielikumam **TIKS NORAIDĪTS!**

Ieteikums projekta iesnieguma veidlapas sagatavošanai izmantot elektronisko formu:

<https://ekii.lv/index.php?page=projekta-iesniegums>

**Projekta iesnieguma veidlapu kopā ar pamatojošiem dokumentiem paraksta ar drošu elektronisko parakstu un nosūta uz e-pastu:** [**atbalsts@lvif.gov.lv**](mailto:atbalsts@lvif.gov.lv)

Ja pamatojošie dokumenti ir parakstīti atsevišķi ar elektronisko parakstu, tad atkārtoti tos nevajag vairs parakstīt. Ja pamatojošie dokumenti ir saglabāti tīmekļa vietnē, tad pārliecinieties vai tiem ir nodrošināta pieeja.

Drošs elektroniskais paraksts ir kvalificēts elektroniskais paraksts. Sīkāka informācija: [eParaksts](https://www.eparaksts.lv/lv/).lv vai [Dokobit](https://www.dokobit.com/lv/).com.

2. pielikums

Ministru kabineta

2022. gada 1. marta

noteikumiem Nr. 150

**Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai" projekta iesnieguma veidlapa**

***Violetā krāsā*** *ir sniegts teorētisks piemērs projekta iesnieguma veidlapas aizpildīšanai. Ar* ***zaļo krāsu*** *ir sniegti paskaidrojumi un norādījumi, kam jāpievērš uzmanība aizpildot projekta iesnieguma veidlapu. Būtiskie nosacījumi, kuru neievērošanas dēļ pieteikums atbalsta saņemšanai var tikt noraidīts ir* ***īpaši izcelti***.

*Nav atļauts papildināt pieteikumu atbalsta saņemšanai veidlapu ar citiem laukiem un ir nepieciešams pilnībā aizpildīt visus laukus!*

*Ja konkrēta sadaļa neattiecas uz konkrēto Pieteikumu atbalsta saņemšanai, tad paredzētajā vietā nepieciešams ierakstīt “n/a”.*

Iesniedzot projekta iesnieguma veidlapu elektroniski, jāievēro Ministru kabineta 2005. gada 28. jūnija noteikumos Nr. 473 “[Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm un fiziskajām un juridiskajām personām](https://likumi.lv/doc.php?id=111613)” noteiktās prasības un MK noteikumos Nr. 150 noteiktās prasības.

|  |  |
| --- | --- |
| Projekta nosaukums | Saules elektrostacijas uzstādīšana mājā “Latvija”  (projekta nosaukumam vienā teikumā jāatspoguļo projekta mērķis un vieta vai mājas nosaukums) |

|  |  |
| --- | --- |
| Projekta iesniedzējs | Jānis Bērziņš (jāsakrīt ar 1. sadaļas 1. punktā un 5. sadaļā norādīto) |

|  |
| --- |
| 1. sadaļa – Pamatinformācija par projekta iesniedzēju |

**1.1. Projekta iesniedzējs**

|  |  |  |
| --- | --- | --- |
| 1.1.1. | Nosaukums | Jānis Bērziņš (norāda projekta iesniedzēju, kas iesniedz projekta iesniegumu – nenorāda pilnvaroto personu) |
| 1.1.2. | Projekta iesniedzēja darbības forma | fiziska persona    biedrība vai nodibinājums    reliģiska organizācija    dzīvokļu īpašnieku kopība (dzīvojamās mājas pārvaldītājs)  (atzīmē ar “X” atbilstošo izvēli) |

**Projekta iesniedzējs ir projekta iesnieguma veidlapas 2. sadaļā norādītās mājas īpašnieks (vai viens no) un projekta iesnieguma veidlapas 3. sadaļā norādīto iegādāto iekārtu īpašnieks.**

**1.2. Informācija par projekta iesniedzēju**

|  |  |  |  |
| --- | --- | --- | --- |
| 1.2.1. | Vārds, uzvārds / Kontaktpersonas vārds, uzvārds | Jānis Bērziņš (norāda projekta iesniedzēju, kas iesniedz projekta iesniegumu. Jāsakrīt ar personu, kas paraksta veidlapas 5. sadaļā ietverto apliecinājumu) | |
| 1.2.2. | Personas kods / Reģistrācijas Nr. | 12128812345 (norāda projekta iesniedzēja personas kodu) | |
| 1.2.3. | Deklarētā adrese / Juridiskā adrese (norādīt precīzu deklarēto adresi) | *Iela, mājas nr.* | Rīgas iela 1 (norāda arī dzīvokļa numuru, ja ir) |
| *Pilsēta, novads* | Rīga |
| *Pasta indekss* | LV-1050 |
| 1.2.4. | E-pasta adrese | Janis.Berzins@epasts.lv (norāda **e-pastu ievērojot Vispārīgās datu aizsardzības regulas prasības**.Nepieciešams pārliecināties, ka norādītā e-pasta adrese darbojas un tiek izmantota, jo uz to tiks nosūtīti precizējumu pieprasījumi, ja tādi būs nepieciešami) | |
| 1.2.5. | Tālrunis | 67123456 (norāda tālruņa numuru saziņai) | |
| 1.2.6. | Bankas konta rekvizīti (projekta iesniedzēja norēķina konta informācija, uz ko pārskaitīs atbalstu) | *Banka:* | AS “SEB banka” |
| *Konta Nr.:* | LV00UNLA0000000000000 |
| *SWIFT:* | UNLALV2X |

**Obligāti norādīt projekta iesniedzēja vai pilnvarotās personas (ja pilnvarā ir pilnvarots saņemt atbalsta finansējumu) norēķina konta datus.**

Ieteikums ir norādīt norēķina konta datus, no kura ir veikts maksājums par Projektā iegādātajām iekārtām. Apmaksu par Projektā iegādātām iekārtām var veikt arī cita fiziska persona vai arī no cita norēķina konta, kā norādīts Projekta iesnieguma veidlapā.

**Ieteicams norādīt norēķinu kontu Latvijā reģistrētā kredītiestādē (bankā).**

|  |
| --- |
| Uz finansējumu **nevar pretendēt**, ja:   * projekta iesniedzējam vai mājas īpašniekam projekta iesnieguma iesniegšanas termiņam tuvākajā dienā, kurā pieejama Valsts ieņēmumu dienesta informācija par nodokļu parādiem, ir **nodokļu parādi**, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*; * projekta iesniedzējs vai mājas īpašnieks projekta iesnieguma vērtēšanas gaitā centies prettiesiski iegūt vai ir ieguvis savā rīcībā ierobežotas pieejamības informāciju vai centies prettiesiski ietekmēt vai ir ietekmējis projektu iesniegumu vērtēšanu, tai skaitā Vides investīciju fondu vai citu projektu konkursa vērtēšanā iesaistītu amatpersonu vai ekspertu; * projekta iesniedzējam vai mājas īpašniekam ar tiesas spriedumu pasludināts maksātnespējas process vai ar tiesas nolēmumu ir pasludināts maksātnespējas process; * pret projekta iesniedzēju vai mājas īpašnieku ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas; * projekta iesniedzējs vai mājas īpašnieks, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis jebkurā no šādiem noziedzīgiem nodarījumiem:   + kukuļņemšana, kukuļdošana, kukuļa piesavināšanās, starpniecība kukuļošanā, neatļauta labuma pieņemšana, komerciāla uzpirkšana, neatļauta piedalīšanās mantiskos darījumos, prettiesiska labuma pieprasīšana, pieņemšana un došana vai tirgošanās ar ietekmi;   + krāpšana, piesavināšanās vai noziedzīgi iegūtu līdzekļu legalizēšana;   + izvairīšanās no nodokļu un tiem pielīdzināto maksājumu samaksas;   + proliferācijas finansēšana, terorisms, terorisma finansēšana, aicinājums uz terorismu, terorisma draudi vai personas vervēšana un apmācība terora aktu veikšanai; * projekta iesniedzējs vai mājas īpašnieks ir reģistrēts kā parādnieks uzturlīdzekļu garantiju fonda administrācijas iesniedzēju un parādnieku reģistrā.   Projekta iesniegums, kas neatbilst šīm prasībām, **TIKS NORAIDĪTS!** |

|  |
| --- |
| 2. sadaļa – Projekta apraksts |

**2.1. Projekta kopsavilkums un dzīvojamās mājas vai daudzdzīvokļu mājas (turpmāk – māja) apraksts**

*Īsi aprakstīt projekta būtiskākās aktivitātes un rezultātus (ne vairāk kā 2000 zīmes).*

|  |
| --- |
| Projektā uz dzīvojamas mājas jumta ir uzstādīti saules paneļi. Uzstādītās iekārtas sekmīgi strādā. Projektā ar saules elektrostaciju saražotā elektrība tiks izmantota pašpatēriņam – neto norēķina sistēma.  (aprakstīt kāpēc ir nepieciešams projekts, kādas ir visas projekta aktivitātes un kāds ir projekta īstenošanas rezultāts) |

**2.2. Mājas raksturojums**

| **Nr.p. k.** | **Mājas parametri** | **Raksturlielumi** |
| --- | --- | --- |
| 1. | Mājas adrese | “Latvija”, Saulkrastu pagasts, Saulkrastu novads, LV-2160 |
| 2. | Mājas (nekustamā īpašuma) kadastra numurs | 50000000000  (informācijai jāsakrīt ar <https://www.kadastrs.lv/> norādīto informāciju)  Mājai obligāti ir jābūt ierakstītai Zemesgrāmatā. Ja māja nav nodota ekspluatācijā, tad ir jābūt ierakstīta Zemesgrāmatā kā jaunbūve. |
| 3. | Mājas kadastra apzīmējuma numurs | 50000000000001  (informācijai jāsakrīt ar <https://www.kadastrs.lv/> norādīto informāciju. Noradīt dzīvojamās mājas kadastra apzīmējumu, kur tiks lietota saražota elektrība) |
| 4. | Mājas statuss | ekspluatācijā pieņemta māja    ekspluatācijā nepieņemta māja  *(atzīmē ar “X” atbilstošo izvēli)*  Ja māja nav nodota ekspluatācijā un netiks nodota ekspluatācijā 5 gadu laikā pēc līguma parakstīšanas, tad būs jāatmaksā visa saņemta atbalsta summa.  Ja publiskos reģistros www.kadastrs.lv par māju nav norādīts ekspluatācijā pieņemšanas gads, bet ir norādīts mājas ekspluatācijas uzsākšanas gads un tas ir pirms Zemesgrāmatu likuma spēkā stāšanās datuma (stājās spēkā 05.04.1993), tad tiek pieņemts, ka māja ir nodota ekspluatācijā.  Gadījumos, ja ekspluatācijas uzsākšanas gads ir pēc 1993. gada 5. aprīļa un www.kadastrs.lv izdrukā vai Zemesgrāmatā nav norādīts mājas ekspluatācijā pieņemšanas gads, tad nepieciešams vērsties Valsts zemes dienestā vai būvvaldē un pieprasīt izziņu par mājas statusu un to, ka ir nodota ekspluatācijā vai pievienot citu dokumentu, kas apliecina mājas nodošanu ekspluatācijā. |
| 5. | Mājā | netiek veikta saimnieciskā darbība    tiek veikta saimnieciskā darbība  *(atzīmē ar “X” atbilstošo izvēli)* |
| 6. | Mājā netiek veikta saimnieciskā darbība (ja attiecināms) | mājā ir reģistrēta sabiedrības juridiskā adrese, bet tā nesakrīt ar tās pašas vai citas sabiedrības saimnieciskās darbības vietas (birojs, noliktava, veikals u. c.) adresi    saimnieciskās darbības veikšanas vietas faktiskā adrese nav projekta iesniegumā norādītās mājas adrese    mājas adresē ir vairākas ēkas, un saimnieciskā darbība tiek veikta citās ēkās, kurās netiks īstenotas projekta iesniegumā paredzētās aktivitātes    saimnieciskā darbība tiek veikta ārpus mājas (piemēram, lauksaimniecības darbi, lopkopība u. c.)  *(atzīmē ar “X” atbilstošo izvēli, ja attiecināms)*  Aizpilda, ja mājas adresē ir reģistrēts uzņēmums saskaņā ar <https://www.lursoft.lv/> vai <https://www6.vid.gov.lv/> datiem, bet saimnieciskā darbība netiek veikta mājā. |
| 7. | Mājā tiek veikta saimnieciskā darbība (ja attiecināms) | Saimnieciskās darbības veids: *(norāda saimnieciskās darbības veidu, ja attiecināms)* |
| 8. | Mājas tips | viena dzīvokļa mājas (būves kods 1110)    viena dzīvokļa mājas (būves kods 111001)    dārza mājas ar kopējo platību līdz 40 m2 (ieskaitot) (būves kods 11100101)    individuālās dzīvojamās mājas un vasarnīcas ar koka ārsienām un dārza mājas ar kopējo platību, lielāku par 40 m2 (būves kods 11100102)    individuālās dzīvojamās mājas un vasarnīcas ar mūra vai mūra–koka ārsienām (būves kods 11100103)    divu dzīvokļu mājas, divu dzīvokļu mājas dzīvojamo telpu grupa (būves kods 1121)    divu dzīvokļu mājas (būves kods 112101)    dvīņu, rindu un atsevišķu divu dzīvokļu mājas (būves kods 11210101)    triju vai vairāku dzīvokļu mājas; triju vai vairāku dzīvokļu māju dzīvojamo telpu grupa (būves kods 1122)    triju vai vairāku dzīvokļu mājas (būves kods 112201)   daudzdzīvokļu māja ar koka ārsienām (būves kods 11220101)   daudzdzīvokļu 1–2 stāvu māja (būves kods 11220102)   daudzdzīvokļu 3–5 stāvu māja (būves kods 11220103)   daudzdzīvokļu 6–9 stāvu māja (būves kods 11220104)   daudzdzīvokļu 10 un vairāk stāvu māja (būves kods 11220105)  *(atzīmē ar “X” atbilstošo izvēli)* informācijai par māju jāsakrīt ar <https://www.kadastrs.lv/> norādīto informāciju “*Būves tips*” un “*Galvenais lietošanas veids*”.  (Ja mājai ir cits klasifikācijas kods, tad tāda māja nevar pretendēt uz atbalstu) |
| 9. | Esošais apkures veids (ja attiecināms) | Dabas gāzes apkures katls, kamīns, elektriskie sildītāji  (norāda apkures veidu **pirms projekta realizācijas, ja projektā nomaina apkures katlu**. Var būt vairāku risinājumu kombinācijas, piemēram: dabas gāzes katls; sašķidrinātās gāzes katls; šķidrā kurināmā katls u.c.) |
| 10. | Esošais karstā ūdens saražošanas veids (ja attiecināms) | Elektriskais boileris  (norāda karstā ūdens saražošanas veidu pirms projekta realizācijas. Var būt vairāku risinājumu kombinācijas, piemēram: dabas gāzes katls; sašķidrinātās gāzes katls; šķidrā kurināmā katls; malkas katls; granulu katls; zeme-ūdens siltumsūknis; gaiss-ūdens siltumsūknis; saules kolektors; elektriskie boileri) |
| 11. | Kopējā mājas platība | 285 m2  (informācijai par māju jāsakrīt ar <https://www.kadastrs.lv/> norādīto informāciju “*Nekustamā īpašuma objekta platība (kv.m.)*”) |
| 12. | Kopējais kurināmā (energoresursu) patēriņš pēdējo 12 mēnešu periodā (ja attiecināms) | 4 800 m3/gadā dabas gāze (250 kg briketes)  (norāda **fosilā** **kurināmā** patēriņu pēdējo 12 mēnešu laikā, **ja projektā nomaina fosilā apkures katlu**. Ja nav pieejami dati par pēdējiem 12 mēnešiem, tad var norādīt arī par īsāku termiņu sniedzot par to skaidrojumu projekta iesnieguma 2.1. sadaļā. Informāciju obligāti norāda ja projektā ir paredzētas aktivitātes siltumenerģijas ražošanas iekārtu uzstādīšanai un papildus būs jāpievieno dokumenti, kas apliecina kurināmā patēriņu. Kurināmā patēriņa datu 12 mēnešu perioda beigu datums nevar būt senāks, kā 12 mēnešus pirms projekta iesnieguma iesniegšanas datuma. Papildus norāda kurināmā mērvienību: dabas gāzei – m3/gadā, šķidram kurināmam – l/gadā un pārējam kurināmam – kg/gadā. Primāri norāda fosilā kurināmā patēriņu, bet ja ir kombinētā apkure – iekavās norāda informāciju par pārējo kurināmo. Elektrības patēriņu nenorāda.) |
| 13. | Ievadaizsardzības aparāta nominālā strāva un fāžu skaits (ja attiecināms) | 16 A (3 fāzes)  (jāsakrīt ar elektrības rēķinā norādīto “*maksa par IAA strāvas lielumu*” lielumu. Ja projektā ir paredzētas aktivitātes elektroenerģijas ražošanas iekārtu uzstādīšanai, tad ieteicams pievienot dokumentu, kas apliecina ievadaizsardzības aparāta nominālā strāvas un fāžu skaitu mājas pieslēgumā. |

**Visiem mājas īpašniekiem ir jābūt fiziskām personām un ja māja, kurā kaut viens no tās īpašniekiem ir juridiska persona, tad Projekta iesniegums neatbildīs MK noteikumu Nr. 150 prasībām un tiks noraidīts.**

Valsts ugunsdzēsības un glābšanas dienests atgādina, ka saskaņā ar spēkā esošajiem normatīvajiem aktiem mājās ir jābūt:

* dūmu detektoram un uz tā korpusa ir jābūt CE marķējumam un informācijai par detektora atbilstību Eiropas standartam EN 14604. Dzīvoklī jāuzstāda vismaz viens dūmu detektors, bet privātmājā tas jāuzstāda katrā ēkas stāvā. Detektors jāizvieto pie griestiem telpās, kurās pārsvarā guļ vai uzturas mājokļa iemītnieki
* ugunsdzēsības aparātam un uz tā korpusa būtu iestrādāts (iespiests) individuālais vai partijas numurs un CE atbilstības marķējums. Ugunsdzēsības aparāta dzēstspējai jābūt vismaz 21A 113B (skaitlis nozīmē, cik lielu ugunsgrēku iespējams nodzēst, bet burts apzīmē ugunsgrēka klasi: A - kad deg cieti, organiskas izcelsmes materiāli, B - kad deg šķidrumi, kūstoši cieti priekšmeti)

|  |
| --- |
| 3. sadaļa – Projekta finansēšanas rādītāji |

**3.1. Projekta izmaksu tāme**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p. k. | Izmaksu pozīcijas nosaukums | Iekārtas nosaukums, modelis | Iekārtas nominālā jauda / akumulācijas tvertnes tilpums (saules kolektoriem) | Iekārtas pārdevēja / uzstādītāja nosaukums | Rēķina Nr. (kases čeka Nr.) vai nomaksas pirkuma līguma Nr. un datums | Samaksas datums | **Izmaksas kopā, *euro*** (ar PVN) | Finanšu instrumenta atbalsts, *euro* |
| 1. | Siltumenerģiju vai elektroenerģiju ražojoša iekārta: |  |  |  |  |  |  |  |
| 1.1. | koksnes biomasas katls, kas piemērots granulu kurināmajam |  | kW |  |  |  |  |  |
| 1.2. | siltumsūknis (zeme-ūdens tips) | THERMAL Optimum 1 | 35 kW | SIA ADE (40000000004) | Rēķins 1-75 (2022.04.10) | 2022.04.15 | 19 858,00 | 11 400,00 |
| 1.3. | siltumsūknis (gaiss-ūdens tips) |  | kW |  |  |  |  |  |
| 1.4. | siltumsūknis (gaiss-gaiss tips) |  | kW |  |  |  |  |  |
| 1.5. | saules kolektoru sistēma ar akumulācijas tvertni | SOLAR Roof XC | 250 l | SIA ADE (40000000004) | Rēķins 1-75 (2022.04.10) | 2022.04.15 | 7 850,00 | 1 700,00 |
| 1.6. | saules elektrostacija (saules panelis un invertors) | Huawei SUN2000-5;  Electric5 400W 3 gab. | 1,2 kW | SIA ABC (40000000005) | Rēķins ABC012 (2022.03.20)  Rēķins ABC065 (2022.04.01) | 2022.03.20  2022.04.01 | 2 655,95 | 1 000,00 |
| 1.7. | vēja elektrostacija (vēja ģenerators un invertors) |  | kW |  |  |  |  |  |
| 2. | Pieslēguma centralizētajai siltumapgādes sistēmai projektēšana un siltummezgla izveide |  | kW |  |  |  |  |  |
| 3. | Elektroenerģijas uzglabāšanas iekārta | Accu plus NG | 8 kWh | SIA ADE (40000000006) | Rēķins ABC032 (2022.03.20) | 2022.03.20 | 2 000,00 | 2 500,00 |
|  | | | | | | **Kopā:** | **32 363,95** | **16 600,00** |

Tabulā aizpilda informāciju tikai par tām izmaksu pozīcijām, par kurām plānots saņemt finanšu instrumenta atbalstu. Ja ir vienai iekārtai veikti vairāk kā divi maksājumi, tad norādiet pirmo veikto maksājumu un gala maksājumu, bet kā pamatojošie dokumenti ir jāpievieno projekta iesniegumam visi maksājuma dokumenti par iekārtu apmaksu.

Projekta iesniegumā var norādīt vairākas MK noteikumu Nr. 150 16.1., 16.2., 16.4. un 16.6. apakšpunktos minētās atbalstāmās aktivitātes. Ja projektā ir norādīta aktivitāte: “mājsaimniecības pieslēguma centralizētajai siltumapgādes sistēmai projektēšana un siltummezgla izveide”, tad nav pieļaujama projekta aktivitāte “esoša fosilos energoresursus izmantojoša apkures katla nomaiņa pret jaunu siltumenerģijas ražošanas iekārtu”.

Aktivitāte: “Elektroenerģijas uzglabāšanas iekārta” ir pieļaujama, ja vienlaikus tiek realizēta aktivitāte “1.6. saules elektrostacija” un/vai aktivitāte “1.7. vēja elektrostacija”.

Konkursa ietvaros projekta iesniedzējs par katru MK noteikumu Nr. 150 16. punktā minēto atbalstāmo aktivitāti var iesniegt vienu projekta iesniegumu par katru projekta iesniedzēja īpašumā vai kopīpašumā esošu dzīvojamo vai daudzdzīvokļu māju.

Projektā norādītās iekārtas ir jābūt uzstādītām projekta iesniegumā norādītajā dzīvojamā vai daudzdzīvokļu mājā vai uz projekta iesniedzēja īpašumā esošās zemes (vienots kadastra numurs ar māju) vai citas Zemesgrāmatā ierakstītas būves (vienots kadastra numurs ar māju) vai mājai piegulošajā nekustamajā īpašumā. Nekustamajam īpašumam ir jābūt projekta iesniedzēja īpašumā vai kopīpašumā, ko apliecina ieraksts Zemesgrāmatā.

Prasība, ka 80 % no gadā saražotās elektroenerģijas tiek izmantota mājā dzīvojošo iedzīvotāju (pašpatēriņa) vajadzībām ir attiecināma tikai tad, ja projekta iesniedzējs neizmanto neto uzskaites sistēmu atbilstoši Elektroenerģijas tirgus likumā noteiktajām prasībām, un par nodoto elektroenerģiju saņem atlīdzību, izņemot gadījumu, ja projekta iesniedzējs atbilst MK noteikumu Nr. 150 16.2 punktā minētajiem nosacījumiem (piešķirts *de minimis* atbalsts) un par nodoto elektroenerģiju saņem atlīdzību (piemēram, izraksta rēķinu komersantam, kas veic saimniecisko darbību mājā).

**Izmaksas ir attiecināmas, ja gan rēķina gan maksājumu dokumentu datumi gan īpašuma tiesības uz iekārtu ir pēc MK noteikumu Nr. 150 spēkā stāšanās (2022. gada 9. marts).**

**Finanšu instrumenta maksimālais atbalsts ir 15 000 *euro*. Maksimālā atbalsta intensitāte nepārsniedz 70 % no iekārtas iegādes vai pieslēguma centralizētajai siltumapgādes sistēmai projektēšanas un siltummezgla izveides izmaksām.**

**Aktivitāte “1.1. koksnes biomasas katls, kas piemērots granulu kurināmajam”** ir atbalstāma, ja vienlaikus nomaina esošo fosilos energoresursus (ogles, degakmens, dabas gāze, sašķidrinātā gāze, dīzeļdegviela, mazuts) izmantojošu apkures katlu. **Projekta iesniegumam obligāti būs jāpievieno fosilo kurināmo iegādes dokumenti!** Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai. Ja dzīvojat pilsētās un blīvi apdzīvotās teritorijās, pirms izvēlaties koksnes biomasas katlu, iesakām izvērtēt vai nav iespējams primāri pieslēgties centralizētajai siltumapgādes sistēmai vai uzstādīt siltumsūkņus. Lai arī koksnes kurināmais ir atjaunojamais resurss un ir viens no risinājumiem kā samazināt globālās klimata pārmaiņas, jāņem vērā, ka koksnes kurināšanas rezultātā rodas gaisa piesārņojums, kas negatīvi ietekmē cilvēku veselību, veģetāciju un nodara kaitējumu ēkām. Ja tomēr izvēlaties savu mājokli apkurināt ar koksnes kurināmo, aicinām iepazīties ar [informatīvo materiālu, kurā sniegti padomi kā kurināt efektīvāk un kā pareizi ekspluatēt savu apkures katlu](https://www.varam.gov.lv/lv/zini-kaitigos-gaisa-piesarnojuma-avotus).

Skursteņa izbūves, akumulācijas tvertnes, iekārtu transportēšanas, montāžas, ieregulēšanas un palīgmateriālu izmaksas nav attiecināmas. **Granulu kamīnu iegāde konkursā netiek atbalstīta**. Projektā var vienlaicīgi nomainīt vairākus fosilos energoresursus izmantojošus apkures katlus pret koksnes biomasas katliem, kas piemēroti granulu kurināmajam. Atbalsta lielumu tādā gadījumā rēķina no uzstādīto koksnes biomasas katlu kopējās jaudas. Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Maksimālā atbalsta intensitāte uzstādot maksimāli pieļaujamo iekārtu (50 kW): 3 400 *euro*.

Valsts ugunsdzēsības un glābšanas dienests atgādina, ka granulu apkures katliem vismaz 1 reizi gadā ir jāveic skursteņa tīrīšana!

**Aktivitāte “1.2. siltumsūknis (zeme–ūdens tips)”** ir atbalstāma, ja vienlaikus nomaina esošo fosilos energoresursus (ogles, degakmens, dabas gāze, sašķidrinātā gāze, dīzeļdegviela, mazuts) izmantojošu apkures katlu. **Projekta iesniegumam obligāti būs jāpievieno fosilo kurināmo iegādes dokumenti!** Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Akumulācijas tvertnes un vadības bloka (izņemot ja neatdalāmi no siltumsūkņa bloka), iekārtu transportēšanas, montāžas, ieregulēšanas un palīgmateriālu izmaksas nav attiecināmas. Attiecināmas ir āra kontūras izbūvei nepieciešamo materiālu izmaksas: cauruļvadu kontūrs ar apsaisti, nesasalstošs šķidrums (ūdens un glikols) un paša siltumsūkņa bloka izmaksas. Ja projektā vienlaicīgi tiek iegādāti vairāki siltumsūkņi, tad atbalsta lielumu rēķina no uzstādīto siltumsūkņu kopējās jaudas.

Maksimālā atbalsta intensitāte uzstādot maksimāli pieļaujamo iekārtu (50 kW): 13 000 *euro*.

**Aktivitāte “1.3. siltumsūknis (gaiss–ūdens tips)”** ir atbalstāma, ja vienlaikus nomaina esošo fosilos energoresursus (ogles, degakmens, dabas gāze, sašķidrinātā gāze, dīzeļdegviela, mazuts) izmantojošu apkures katlu. **Projekta iesniegumam obligāti būs jāpievieno fosilo kurināmo iegādes dokumenti!** Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Akumulācijas tvertnes un vadības bloka (izņemot ja neatdalāmi no siltumsūkņa bloka), iekārtu transportēšanas, montāžas, ieregulēšanas un palīgmateriālu izmaksas nav attiecināmas. Ja projektā vienlaicīgi tiek iegādāti vairāki siltumsūkņi, tad atbalsta lielumu rēķina no uzstādīto siltumsūkņu kopējās jaudas.

Maksimālā atbalsta intensitāte uzstādot maksimāli pieļaujamo iekārtu (20 kW): 4 700 *euro*.

**Aktivitāte “1.4. siltumsūknis (gaiss–gaiss tips)”** ir atbalstāma, ja vienlaikus nomaina esošo fosilos energoresursus (ogles, degakmens, dabas gāze, sašķidrinātā gāze, dīzeļdegviela, mazuts) izmantojošu apkures katlu. **Projekta iesniegumam obligāti būs jāpievieno fosilo kurināmo iegādes dokumenti!**. Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Vadības bloka (izņemot ja neatdalāmi no siltumsūkņa bloka), iekārtu transportēšanas, montāžas, ieregulēšanas un palīgmateriālu izmaksas nav attiecināmas. Ja projektā vienlaicīgi tiek iegādāti vairāki siltumsūkņi, tad atbalsta lielumu rēķina no uzstādīto siltumsūkņu kopējās jaudas.

Maksimālā atbalsta intensitāte uzstādot maksimāli pieļaujamo iekārtu (20 kW): 2 400 *euro*.

**Aktivitāte “1.5. saules kolektoru sistēma ar akumulācijas tvertni”** atsevišķi ir atbalstāma, ja vienlaikus nomaina esošo fosilos energoresursus (ogles, degakmens, dabas gāze, sašķidrinātā gāze, dīzeļdegviela, mazuts) izmantojošu apkures katlu. Aktivitāti var brīvi kombinēt ar aktivitātēm 1.1. - 1.4.

Iekārtu transportēšanas, montāžas, ieregulēšanas un palīgmateriālu izmaksas nav attiecināmas. Ja projektā vienlaicīgi tiek iegādātas vairākas saules kolektoru sistēmas ar akumulācijas tvertnēm, tad atbalsta lielumu rēķina no uzstādīto akumulācijas tvertņu kopējā tilpuma.

Maksimālā atbalsta intensitāte uzstādot maksimāli pieļaujamo iekārtu (300 l): 1 700 *euro*.

**Aktivitāte “1.6. saules elektrostacija”** ir atbalstāma, ja to uzstāda īpašumā, kur atrodas māja, kas norādīta projekta iesnieguma veidlapas 2. sadaļā vai blakus pieguļošā īpašumā. Saules paneļus ir pieļaujams uzstādīt arī uz projekta iesniedzēja īpašumā esošās zemes vai uz citas būves, kas ir ierakstīta Zemesgrāmatā uz projekta iesniedzēja vārda. Pieļaujams ir uzstādīt saules paneļus uz konstrukcijām, kas nav būves. Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Iekārtas (invertora) nomināl jauda (kW) – norāda iestatīto invertora jaudu, kas norādīts AS Sadales tīkls atļaujā. Gadījumos, ja uzstādīto saules paneļu nominālā kopēja jauda ir mazāka par AS Sadales tīkls atļaujā norādīto jaudu, tad jānorāda uzstādīto saules paneļu kopēja jauda.

Uz atbalstu var pretendēt arī tajos gadījumos, kad mājā jau ir uzstādīti saules paneļi un invertors un grib palielināt kopējo jaudu – uzstādot papildus saules paneļus un papildus invertoru. Tādā gadījumā jānorāda starpība starp AS Sadales tīkls atļaujā norādīto invertora pieslēguma jaudu pirms un pēc jaudas palielināšanas. Gadījumos, ja uzstādīto saules paneļu nominālā kopēja jauda ir mazāka par AS Sadales tīkls atļaujā norādītās jaudas starpību, tad jānorāda uzstādīto saules paneļu kopēja jauda. Projekts, kurā jau bija uzstādīti saules paneļi un atbalsts pieprasīts par jau uzstādītajiem saules paneļiem tiks noraidīts!

Ja projektā vienlaicīgi tiek iegādātas vairākas saules elektrostacijas, tad atbalsta lielumu rēķina no uzstādīto saules elektrostaciju kopējās jaudas. Atbalsts netiek sniegts, ja iegādājās tikai invertoru! Iekārtu transportēšanas, montāžas, ieregulēšanas un palīgmateriālu izmaksas nav attiecināmas.

*Pamatnosacījumi saules paneļu montāžai uz jumta:* Par mājas drošumu atbild mājas īpašnieks. Mājas pārbūvei nepieciešamie dokumenti noteikti Ministru kabineta noteikumos Nr. 529 “[Ēku būvnoteikumi](https://likumi.lv/ta/id/269164)”. Pirms iekārtu izvietošanas būtu jāveic:

* mājas tehniskā apsekošana, lai noskaidrotu jumta konstrukciju nestspēju – ja nav nepieciešams veikt būvdarbus, piemēram, mājas vai jumta nesošo konstrukciju pastiprināšana vai inženiertīkla pievada izbūve, saules paneļu izvietošanai nav nepieciešama būvvaldes atļauja.
* jumta seguma kvalitātes un noturības pārbaude, lai izvairītos no situācijām kad jumta seguma tehniskais stāvoklis nenodrošina tā kalpošanu saules paneļu kalpošanas laikā un nāktos jumta segumu nomainīt.

Ņemot vērā ka ir jānodrošina piekļuve saules paneļu tehniskai apsekošanai un tīrīšanai, tad uz slīpiem jumtiem saules paneļu atrašanās zonā ir jānodrošina jumta laipas vai darbam augstumā drošības sistēmu stiprināšanās punkti vai sistēmas. Uz plakaniem jumtiem paredzētajās apkalpošanas vietās ir jāierīko speciāli aprīkoti ejceļi. Lai uz jumta seguma nekrātos gruži un ūdens un līdz ar to nesamazinātu jumta seguma mūža ilgumu, kā arī lai saules paneļi nepārkarstu un būtu iespējams veikt jumta seguma kvalitātes kontroli, saules paneļiem ir jāatrodas atrautiem no jumta seguma vismaz 100 mm attālumā.

Paneļu montētājam jāsastāda darbu pieņemšanas akts, kurā ieteicams norādīt sekojošu informāciju:

* montētāja vārds uzvārds un sertifikāta nummurs
* montāžas komplektu slodzes aprēķins, kuram jāpievieno jumta apskates akts
* slēpto darbu akti ar foto fiksāciju par stiprinājumu montāžu jumta pamatnē
* slēpto darbu akti ar foto fiksāciju par stiprinājumu iestrādi jumta segumā
* sistēmas pabeigto darbu foto fiksācija, kurā ir jāredz visu sistēmas komponenšu iestrāde (kabeļu novietojums, stiprinājumu atrašanās vietas, paneļu novietojuma ģeometriskā atbilstība)

Jumta seguma apsekošanu jāveic ne retāk kā divas reizes gadā, kā to nosaka Ministru kabineta noteikumi Nr. 907 “[Noteikumi par dzīvojamās mājas apsekošanu, tehnisko apkopi un kārtējo remontu](https://likumi.lv/ta/id/218831)” un vienlaikus ieteicams veikt saules paneļu apsekošanu.

Maksimālā atbalsta intensitāte: 4 000 *euro*.

**Aktivitāte “1.7. vēja elektrostacija”** ir atbalstāma, ja to uzstāda īpašumā, kur atrodas māja, kas norādīta projekta iesnieguma veidlapas 2. sadaļā.

Iekārtas (invertora) nominālā jauda (kW) – norāda iestatīto invertora jaudu, kas norādīts AS Sadales tīkls atļaujā. Gadījumos, ja uzstādītās vēja elektrostacijas nominālā jauda ir mazāka par AS Sadales tīkls atļaujā norādīto jaudu, tad jānorāda uzstādītās vēja elektrostacijas jauda. Pirms iekārtu uzstādīšanas ieteicams pārliecinieties pašvaldības vietējā būvvaldē vai nav nepieciešams papildus saskaņojums iekārtu uzstādīšanai.

Uz atbalstu var pretendēt arī tajos gadījumos, kad mājā jau ir uzstādīta saules vai vēja elektrostacija un invertors un grib palielināt kopējo jaudu. Tādā gadījumā jānorāda starpība starp AS Sadales tīkls atļaujā norādīto invertora pieslēguma jaudu pirms un pēc jaudas palielināšanas. Gadījumos, ja uzstādītās vēja elektrostacijas nominālā jauda ir mazāka par AS Sadales tīkls atļaujā norādītās jaudas starpību, tad jānorāda uzstādītās vēja elektrostacijas jauda.

Projekts, kurā jau bija uzstādītas vēja elektrostacijas un atbalsts pieprasīts jau par uzstādītajām vēja elektrostacijām tiks noraidīts!

Ja projektā vienlaicīgi tiek iegādātas vairākas vēja elektrostacijas, tad atbalsta lielumu rēķina no uzstādīto vēja elektrostaciju kopējās jaudas.

Atbalsts netiek sniegts, ja iegādājās tikai invertoru! Iekārtu transportēšanas, montāžas, ieregulēšanas un palīgmateriālu izmaksas nav attiecināmas.

Maksimālā atbalsta intensitāte: 11 000 *euro*

**Aktivitāte “2. Pieslēguma centralizētajai siltumapgādes sistēmai projektēšana un siltummezgla izveide”** ir atbalstāma, ja līgums par mājsaimniecības pieslēgumu centralizētajai siltumapgādes sistēmai ir noslēgts ar projekta iesniedzēju! Nav pieļaujama vienlaikus projekta aktivitāte “esoša fosilos energoresursus izmantojoša apkures katla nomaiņa pret jaunu siltumenerģijas ražošanas iekārtu”.

Atbalstāmas ir pieslēguma centralizētajai siltumapgādes sistēmai projektēšanas un siltummezgla izveides izmaksas – iekārtas un darbi. Nav attiecināmas izmaksas par pievadiem no siltummezgla līdz mājai, ja tādi ir nepieciešami un siltummezgls nav izbūvēts mājā.

Maksimālā atbalsta intensitāte pie maksimālās pieslēguma jaudas: 8 600 *euro*.

**Aktivitāte “3. Elektroenerģijas uzglabāšanas iekārta”** ir atbalstāma, ja vienlaikus tiek realizēta aktivitāte “1.6. saules elektrostacija” vai aktivitāte “1.7. vēja elektrostacija”. Akumulāciju sistēmās tiek izmantoti dažādi elektroenerģijas uzglabāšanas un izmantošanas veidi. Visbiežāk sastopamie veidi ir: litija jonu akumulatori un litija fosfāta akumulatori, tāpat arī, piemēram, svina, nikeļa-kadmija akumulatori. Katram no šiem akumulatoru veidiem ir savas priekšrocības un trūkumi atkarībā no lietošanas gadījuma un vajadzībām. Izvēles laikā ir jāņem vērā gan izmaksas, gan nepieciešamā uzglabāšanas kapacitāte, gan ilgtermiņa uzticamības prasības. Elektroenerģijas uzkrāšanas iekārta ir iespēja nodrošināt dzīvojamajā mājā saražotās elektroenerģijas (no saules elektrostacijām un/vai vēja elektrostacijām) uzkrāšanu un nenodošanu kopējā tīklā, t.i. dienas laikā saražoto elektroenerģiju patērēt vakara un nakts stundās.

Iekārtu transportēšanas, montāžas, ieregulēšanas un palīgmateriālu izmaksas nav attiecināmas.

Maksimālā atbalsta intensitāte: 2 500 *euro*.

|  |
| --- |
| 4. sadaļa – Papildus iesniedzamo dokumentu saraksts |

|  |  |  |  |  |
| --- | --- | --- | --- | --- |
| **Nr. p.k.** | **Dokumenta nosaukums1** | **Ir** | **Nav** | **NA2** |
| 1. | Ja projekta iesniegumu iesniedz projekta iesniedzēja pilnvarotā persona, – pilnvara vai cits dokuments, kas apliecina pilnvarojumu par tiesībām pārstāvēt projekta iesniedzēju konkursā un veikt visas darbības, kas nepieciešamas projekta iesniedzēja pienākumu atbilstošai izpildei saskaņā ar Ministru kabineta 2022. gada 1. marta noteikumiem Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums” (turpmāk – noteikumi) |  |  |  |
| 2. | Iekārtas uzstādītāja sastādīts un projekta iesniedzēja parakstīts pieņemšanas un nodošanas aktu, kas apliecina šo noteikumu 16.1., 16.2., 16.3. un 16.6. apakšpunktā minēto prasību izpildi attiecībā uz uzstādīto elektroenerģijas uzglabāšanas iekārtu, siltumenerģijas vai elektroenerģijas ražošanas iekārtu, tai skaitā veiktos darbus, uzstādītās siltumenerģijas vai elektroenerģijas ražošanas iekārtas parametrus, elektroenerģijas uzglabāšanas iekārtas parametrus, iekārtu kopuma ieregulēšanu un projekta iesniedzēja instruktāžas veikšanu (ja attiecināms) |  |  |  |
| 3. | Centralizētās siltumapgādes sistēmas siltummezgla un pieslēguma izveidotāja sastādīts un projekta iesniedzēja parakstīts pieņemšanas un nodošanas akts, kas apliecina noteikumu 16.4. apakšpunktā minēto prasību izpildi |  |  |  |
| 4. | Dokumenti, kas apliecina kopējo kurināmā (energoresursu) patēriņu par pēdējo 12 mēnešu periodu, ja tiek īstenota noteikumu 16.1. apakšpunktā minētā aktivitāte |  |  |  |
| 5. | Siltumenerģijas vai elektroenerģijas ražošanas iekārtu, elektroenerģijas uzglabāšanas iekārtas uzstādīšanas vietas (vietu) vai pieslēguma vietas centralizētajai siltumapgādes sistēmai fotofiksācija, tai skaitā uzstādītās iekārtas tehnisko rādītāju vai uzstādītās iekārtas modeļa koda fotofiksācija |  |  |  |
| 6. | Kases čeka kopija vai cits pirkuma apmaksu apliecinošs dokuments par siltumenerģijas vai elektroenerģijas iekārtas iegādi |  |  |  |
| 7. | Ja siltumenerģijas vai elektroenerģijas iekārtas, elektroenerģijas uzglabāšanas iekārtas iegādei slēgts nomaksas pirkuma līgums, – kases čeka kopija vai cits pirkuma maksas daļas (tai skaitā avansa maksājuma) samaksu apliecinošs dokuments un nomaksas pirkuma līguma kopija |  |  |  |
| 8. | Kases čeka kopija vai cits samaksu apliecinošs dokuments par pieslēguma centralizētajai siltumapgādes sistēmai projektēšanu un siltummezgla izveidi |  |  |  |
| 9. | Ražotāja apliecinājums par granulu kurināmajam piemērota koksnes biomasas katla atbilstību ekodizaina prasībām attiecībā uz pieļaujamām emisijām un atbilstību noteiktajai energoefektivitātes klasei atbilstoši noteikumu 18. punktā minētajām prasībām |  |  |  |
| 10. | Ja ēka ir valsts aizsargājamais kultūras piemineklis vai tā daļa, – Nacionālā kultūras mantojuma pārvaldes atzinums par projektā īstenoto aktivitāšu atbilstību kultūras pieminekļu aizsardzības prasībām |  |  |  |
| 11. | Dokuments, kas apliecina atslēgšanos no dabasgāzes izmantošanas apkurei |  |  |  |
| 12. | Līguma kopija par mājas pieslēgumu centralizētajai siltumapgādes sistēmai |  |  |  |
| 13. | Elektroenerģijas sadales sistēmas operatora izsniegtās atļaujas kopija par elektroenerģijas ražošanas iekārtas pieslēgšanu sistēmai vai elektroenerģijas ražošanas jaudas palielināšanu, ja iekārta tiek uzstādīta mājā ar pieslēgumu elektroenerģijas sistēmai |  |  |  |
| 14. | Ja projekts tiek īstenots mājā, kas ir kopīpašums un pieder diviem vai vairāk īpašniekiem, no kuriem viens ir projekta iesniedzējs, – notariāli apliecināta vai ar drošu elektronisko parakstu, kas satur laika zīmogu, parakstīta citu īpašnieku piekrišana par projekta iesniedzēja plānotajām konkursa ietvaros atbalstāmajām aktivitātēm kopīpašumā |  |  |  |
| 15. | *De minimis* atbalsta uzskaites sistēmā sagatavotas veidlapas izdruka vai vēstule, kurā norādīts sistēmā izveidotās un apstiprinātās projekta iesniedzēja veidlapas identifikācijas numuru, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (ja attiecināms) |  |  |  |
| 16. | Līguma kopiju par elektroenerģijas neto norēķinu sistēmas izmantošanu, kas noslēgts ar dzīvojamās mājas vai daudzdzīvokļu mājas, kurā projekta ietvaros ir uzstādīta elektroenerģijas ražošanas iekārta, īpašnieku (ja attiecināms) |  |  |  |
| 17. | Citi dokumenti (piemēram, Rīgas domes saskaņojums par apkures katla nomaiņu) |  |  |  |

Piezīmes.

1 Ja papildus iesniedzamais dokuments nav latviešu valodā, tam pievieno apliecinātu dokumenta tulkojumu latviešu valodā atbilstoši normatīvajiem aktiem par kārtību, kādā apliecināmi tulkojumi valsts valodā.

2 NA – nav attiecināms.

|  |
| --- |
| 5. sadaļa – Apliecinājums |

**Šajā sadaļā nedrīkst mainīt apliecinājuma redakciju!**

|  |  |
| --- | --- |
| Es, projekta iesniedzējs, | Jānis Bērziņš, |
|  | *(mājas īpašnieka / pārvaldītāja vārds, uzvārds)*  (jāsakrīt ar 1. sadaļā norādīto personu) |
| apliecinu, ka projekta iesniegšanas dienā – | 2022.05.10 – |
|  | *(dd.mm.gggg)* (iesniedzot elektroniski – nenorāda) |

5.1. pret mani vai mājas īpašnieku nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

5.2. neesmu atzīts(-a) vai mājas īpašnieks nav atzīts(-a) par vainīgu (ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams) jebkurā no zemāk minētajiem noziedzīgiem nodarījumiem:

5.2.1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labuma pieņemšana, komerciāla uzpirkšana, neatļauta piedalīšanās mantiskos darījumos, prettiesiska labuma pieprasīšana, pieņemšana un došana vai tirgošanās ar ietekmi;

5.2.2. krāpšana, piesavināšanās vai noziedzīgi iegūtu līdzekļu legalizēšana;

5.2.3. izvairīšanās no nodokļu un tiem pielīdzināto maksājumu samaksas;

5.2.4. proliferācijas finansēšana, terorisms, terorisma finansēšana, aicinājums uz terorismu, terorisma draudi vai personas vervēšana un apmācība terora aktu veikšanai;

5.3. neesmu reģistrēts(-a) vai mājas īpašnieks nav reģistrēts(-a) kā parādnieks Uzturlīdzekļu garantiju fonda iesniedzēju un parādnieku reģistrā;

5.4. pēdējo triju gadu laikā māja nav atslēgta no centralizētās siltumapgādes sistēmas.

**Apliecinu, ka tad, ja projekta iesniegums tiks apstiprināts:**

5.5. projekta iesniegumā paredzētās aktivitātes nav iesniegtas un netiks iesniegtas līdzfinansēšanai citu finansējuma programmu vai individuālo atbalsta projektu ietvaros no citiem finanšu instrumentiem, Eiropas Savienības vai ārvalstu finanšu palīdzības līdzekļiem;

5.6. projektā norādītās aktivitātes ir īstenotas pēc noteikumu spēkā stāšanās dienas, bet ne vēlāk kā līdz 2024. gada 31. decembrim;

5.7. māja tiks pieņemta ekspluatācijā piecu gadu laikā pēc projekta līguma noslēgšanas, ko apliecinās ieraksts zemesgrāmatā, ja māja uz projekta iesnieguma iesniegšanas dienu Vides investīciju fondā nav pieņemta ekspluatācijā;

**Apliecinu, ka vismaz piecus gadus pēc projekta līguma parakstīšanas nodrošināšu šādu nosacījumu izpildi:**

5.8. projekta iesniegumā iekļauto iekārtu ekspluatāciju un sasaisti ar īpašumu kā neatņemamu tā sastāvdaļu;

5.9. elektroenerģija vai siltumenerģija, kas saražota ar projekta iesniegumā iekļautajām iekārtām, tiek izmantota mājā dzīvojošo iedzīvotāju pašpatēriņa vajadzībām;

5.10. mājai netiks mainīts lietošanas veids, un tā netiks demontēta;

5.11. mājas atsavināšanas gadījumā projekta iesniegumā noteiktās projekta iesniedzēja saistības pārņems tās jaunais īpašnieks vai tiks veikta atmaksa par saņemto atbalstu 100 % apmērā;

5.12. katru gadu tiks veikts monitorings par saražoto siltumenerģijas (siltumenerģijas skaitītāja rādījums vai aprēķins par kurināmā patēriņu) vai elektroenerģijas (elektroenerģijas skaitītāja rādījums) apjomu un patērēto siltumenerģijas (siltumenerģijas skaitītāja rādījums vai aprēķins par kurināmā patēriņu) vai elektroenerģijas (elektroenerģijas skaitītāja rādījums) apjomu un līdz katra nākamā gada 1. maijam par 12 mēnešu periodu, kas sākas kārtējā gada 1. martā un beidzas nākamā gada februāra pēdējā dienā, monitoringa pārskats tiks iesniegts Vides investīciju fondā;

5.13. ņemot vērā, ka Vides investīciju fondam ir tiesības 66 mēnešus pēc komisijas lēmuma pieņemšanas par projekta iesnieguma apstiprināšanu pārbaudīt projekta iesnieguma veidlapā sniegto informāciju, apsekojot projekta īstenošanas vietu, nodrošināšu piekļuvi projekta īstenošanas vietai un projekta dokumentācijai..

Apzinos, ka nepatiesas apliecinājumā sniegtās informācijas dēļ pret mani kā projekta iesniedzēju var tikt uzsāktas administratīva un finansiāla rakstura sankcijas.

**Vēršam uzmanību, ka par atbalsta izkrāpšanas mēģinājumu var tikt ierosināta krimināllieta pamatojoties uz Krimināllikuma 177. pantu!**

Apzinos, ka, ja projekta iesniegumā vai tā pielikumos ir sniegta nepatiesa informācija vai piecu gadu laikā pēc komisijas lēmuma pieņemšanas par projekta iesnieguma apstiprināšanu tiek konstatēts, ka es nenodrošinu noteikumu 52. punktā minēto prasību izpildi, Vides investīciju fonds rakstiski informē mani par visa man izmaksātā atbalsta atgūšanu un es atgūstamo atbalstu atmaksāju Vides investīciju fondam atbilstoši Vides investīciju fonda noteiktajai kārtībai.

|  |  |
| --- | --- |
| *Paraksts\** |  |

*\* Dokumenta rekvizītu "Paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.*

Informējam, ka personas datu apstrāde ir nepieciešama, lai izpildītu projekta iesniegumā noteiktās prasības, kura parakstītājs ir datu subjekts, vai veiktu pasākumus pēc datu subjekta pieprasījuma pirms projekta iesnieguma apstiprināšanas.

Šajā pieteikumā norādīto personas datu apstrādes pārzinis ir sabiedrība ar ierobežotu atbildību “Vides investīciju fonds”, reģistrācijas Nr. 40003339615, pārziņa adrese Latgales iela 165, Rīga, Latvija, LV-1019, e-pasts pasts@lvif.gov.lv, datu aizsardzības speciālista kontaktinformācija das@lvif.gov.lv. Personas datu saņēmēji – normatīvajos aktos noteiktās personas.

Jūsu personas dati tiks glabāti piecus gadus pēc projekta iesnieguma saņemšanas. Jums ir tiesības piekļūt Jūsu personas datiem, labot un dzēst tos, iebilst pret to apstrādi, kā arī iesniegt Datu valsts inspekcijā sūdzību par nelikumīgu personas datu apstrādi.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

# PIELIKUMI

*Dokumenta paraugam ir ieteikuma raksturs*

1. pielikums

### Pilnvara vai cits dokuments

***Iesniedz notariāli apstiprinātu pilnvaru, ja projekta iesniegumu iesniedz projekta iesniedzēja pilnvarotā persona!***

*Iesniedz tajos gadījumos, ja projekta iesniegumu paraksta cita persona, kas nav projekta iesniedzējs (mājas īpašnieks).*

*Ar* ***universālu pilnvaru*** *pilnvarotājs pilnvaro pilnvaroto personu pārstāvēt pilnvarotāju visos gadījumos, ja vien pilnvarā nav noteikti īpaši ierobežojumi.*

*Ar* ***ģenerālo (speciālo) pilnvaru*** *pilnvarotājs pilnvaro pilnvaroto personu pārstāvēt pilnvarotāju tikai pilnvarā noteiktajos gadījumos. Pilnvarā jābūt norādītam pilnvarojumam par tiesībām pārstāvēt projekta iesniedzēju atbalsta saņemšanai konkursā “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” un tiesības veikt visas darbības, kas nepieciešamas projekta iesniedzēja pienākumu atbilstošai izpildei saskaņā ar šiem noteikumiem.* ***Lai pilnvarotai personai būtu tiesības saņemt projekta iesniedzējam pienākošos atbalsta summu savā bankas kontā, tad tas ir speciāli jānorāda pilnvarā****.*

*Terminētajām pilnvarām ieteikums pilnvaras darbības termiņu* ***noteikt vismaz sešus mēnešus pēc projekta iesniegšanas datuma****, gadījumā, ja pilnvarotā persona ir pilnvarota arī projekta iesnieguma precizējumu sagatavošanai un līguma slēgšanai.*

*Pārstāvot projekta iesniedzēju uz pilnvaras pamata ir obligāti jānodrošina, ka pilnvarojums tiek norādīts vismaz sekojošos dokumentos, kur parakstās pilnvarotā persona:*

* *līgumos*
* *rēķinos*
* *pieņemšanas-nodošanas aktos*

*Teksta piemērs: Jānis Bērziņš, ko uz 2022. gada 1. jūnija universālpilnvaras pamata pārstāv Līga Bērziņa.*

**Pilnvaras, kas būs izsniegtas pirms MK noteikumu Nr. 150 spēkā stāšanās var netikt akceptētas. Pilnvara nav attiecināma uz darījumiem, kas veikti pirms pilnvaras izsniegšanas.**

2. pielikums

Iekārtas uzstādītāja sastādīts un projekta iesniedzēja parakstīts pieņemšanas-nodošanas akts

***kas apliecina šo noteikumu 16.1., 16.2., 16.3. un 16.6. apakšpunktā minēto prasību izpildi attiecībā uz uzstādīto elektroenerģijas uzglabāšanas iekārtu, siltumenerģijas vai elektroenerģijas ražošanas iekārtu, tai skaitā veiktos darbus, uzstādītās siltumenerģijas vai elektroenerģijas ražošanas iekārtas parametrus, elektroenerģijas uzglabāšanas iekārtas parametrus, iekārtu kopuma ieregulēšanu un projekta iesniedzēja instruktāžas veikšanu.***

*Iesniedz tajos gadījumos, ja projektā paredzētas 16.1., 16.2., 16.3. un 16.6. apakšpunktā minētās aktivitātes.*

*Gadījumā, ja iekārtu pārdevējs ir viena juridiskā persona, bet uzstāda cita juridiskā persona, tad var būt vairāki pieņemšanas-nodošanas akti.*

*Ieteikums ir pieņemšanas-nodošanas aktā norādīt uzstādīto iekārtu garantijas termiņus un pievienot iekārtu fotofiksāciju (ja fotofiksācija ir pievienota pieņemšanas-nodošanas aktā, tad papildus fotogrāfijas nav jāpievieno).*

***Ja iekārtas iegādes dokumentā nav skaidri identificējama iekārtas cena, tad to var norādīt pieņemšanas – nodošanas aktā.***

**Pieņemšanas – nodošanas akts** (paraugs)

Rīgā (norāda vietu)

*Datums skatāms laika zīmogā* (jābūt pēc MK noteikumu Nr. 150 spēkā stāšanās)

Jānis Bērziņš (jāsakrīt ar projekta iesniegumā 1. sadaļā norādīto), turpmāk saukts Pasūtītājs, no vienas puses, un SIA ADE, reģistrācijas Nr. 40000000004 (jāsakrīt ar projekta iesniegumā 3.1. sadaļā norādīto) turpmāk saukts Izpildītājs, tās pārstāvja Pētera Liepiņa personā, no otras puses, abi kopā un atsevišķi sauktas Puses paraksta šo pieņemšanas – nodošanas aktu, apliecinot, ka Izpildītājs 2022. gada marta mēnesī ir uzstādījis mājā “Latvija”, Saulkrastu pagasts, Saulkrastu novads (norāda precīzu adresi, kur uzstādītas iekārtas un jāsakrīt ar projekta iesniegumā 2.2. sadaļā norādīto informāciju):

* Saules kolektoru sistēma ar akumulācijas tvertni: **SOLAR Roof XC** (akumulācijas tvertnes lielums **250 l**) (norādītai informācijai jāsakrīt ar projekta iesnieguma 3.1. sadaļā norādīto – var norādīt papildus tehniskos parametrus, bet minimums jānorāda MK noteikumos Nr. 150 atbalsta aprēķināšanai noteiktais parametrs), SN: AED14546H356 (norāda iekārtas seriālo numuru/us, un tiek veikta to fotofiksācija)
* Siltumsūknis (zeme-ūdens tipa): **THERMAL Optimum 1** (iekārtas jauda **35 kW**) (norādītai informācijai jāsakrīt ar projekta iesnieguma 3.1. sadaļā norādīto – var norādīt papildus tehniskos parametrus, bet minimums jānorāda MK noteikumos Nr. 150 atbalsta aprēķināšanai noteiktais parametrs), SN: EET363FER (norāda iekārtas seriālo numuru/us, un tiek veikta to fotofiksācija)
* Saules elektrostacija: **SOLAR Electric5 400W** (iekārtas jauda **1,2 kW**) (norādītai informācijai jāsakrīt ar projekta iesnieguma 3.1. sadaļā norādīto, **ja projektā saules paneļu nominālā kopēja jauda ir mazāka par invertora jaudu**. Var norādīt papildus tehniskos parametrus, bet minimums jānorāda MK noteikumos Nr. 150 atbalsta aprēķināšanai noteiktais parametrs), SN: EEW322523TFR; EEW322524TFR; EEW322525TFR (norāda iekārtas seriālo numuru/us, un tiek veikta to fotofiksācija) un **Invertors Huawei SUN2000-5;** (jauda **5 kW**) (norādītai informācijai jāsakrīt ar projekta iesnieguma 3.1. sadaļā – var norādīt papildus tehniskos parametrus, bet minimums jānorāda MK noteikumos Nr. 150 atbalsta aprēķināšanai noteiktais parametrs), SN: EEW322523TFR (norāda invertora iekārtas seriālo numuru/us, kuram jāsakrīt ar AS Sadales tīkls atļaujā norādīto numuru un tiek veikta to fotofiksācija)
* Elektroenerģijas uzglabāšanas iekārta: Accu plus NG 8kW (norādītai informācijai jāsakrīt ar projekta iesnieguma 3.1. sadaļā norādīto. Var norādīt papildus tehniskos parametrus, bet minimums jānorāda MK noteikumos Nr. 150 atbalsta aprēķināšanai noteiktais parametrs), SN: NSD8977655; NSD 9843098 (norāda iekārtas seriālo numuru/us, un tiek veikta to fotofiksācija)

turpmāk saukts Iekārtas.

Puses apliecina, ka ir veikta Iekārtu kopuma ieregulēšana un Pasūtītāja instruktāžas par Iekārtu darbību. (**svarīgi – šim tekstam obligāti jābūt norādītam pieņemšanas – nodošanas aktā!**)

**Ieteikums veicot aktivitāti “esoša fosilos energoresursus izmantojoša apkures katla nomaiņa pret jaunu siltumenerģijas ražošanas iekārtu” pieņemšanas – nodošanas aktā norādīt, ka ir demontēts vecais apkures katls.**

Pasūtītājam nav nekādu pretenziju pret Izpildītāju.

|  |  |
| --- | --- |
| **Pasūtītāja pārstāvis:**  Jānis Bērziņš | **Izpildītāja pārstāvis:**  Pēteris Liepiņš |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

3. pielikums

### Centralizētās siltumapgādes sistēmas siltummezgla un pieslēguma izveidotāja sastādīts un projekta iesniedzēja parakstīts pieņemšanas-nodošanas akts

***kas apliecina noteikumu 16.4. apakšpunktā minēto prasību izpildi***

*Iesniedz tajos gadījumos, ja projektā paredzētas 16.4. apakšpunktā minētās aktivitātes.*

***Ja centralizētās siltumapgādes sistēmas siltummezgla un pieslēguma norēķina dokumentā nav skaidri pieslēguma izmaksas, tad to var norādīt pieņemšanas – nodošanas aktā.***

**Pieņemšanas – nodošanas akts** (paraugs)

Rīgā (norāda vietu)

*Datums skatāms laika zīmogā* (jābūt pēc MK noteikumu Nr. 150 spēkā stāšanās)

Jānis Bērziņš (jāsakrīt ar projekta iesniegumā 1. sadaļā norādīto), turpmāk saukts Pasūtītājs, no vienas puses, un SIA XXX, reģistrācijas Nr. 40000000009 (jāsakrīt ar projekta iesniegumā 3.1. sadaļā norādīto) turpmāk saukts Izpildītājs, tās pārstāvja Pētera Liepiņa personā, no otras puses, abi kopā un atsevišķi sauktas Puses, paraksta šo pieņemšanas – nodošanas aktu, apliecinot, ka Izpildītājs 2022. gada marta mēnesī ir pieslēdzis māju “Latvija”, Saulkrastu pagasts, Saulkrastu novads (norāda precīzu adresi mājai, kuru pieslēdz centralizētajai siltumapgādei un jāsakrīt ar projekta iesniegumā 2.2. sadaļā norādīto informāciju) centralizētās siltumapgādes sistēmai, uzstādot:

* siltumaini ***MODELIS*** (norādītai informācijai jāsakrīt ar projekta iesnieguma 3.1. sadaļā norādīto – var norādīt papildus tehniskos parametrus, bet minimums jānorāda MK noteikumu Nr. 150 atbalsta aprēķināšanai noteiktais parametrs), SN: AED14546H356 (norāda iekārtas seriālo numuru/us, un tiek veikta to fotofiksācija)
* siltumskaitītāju: ***MODELIS***, SN: EET363FER (norāda siltumskaitītāja seriālo numuru un tiek veikta tā fotofiksācija)

turpmāk saukts Iekārtas.

Puses apliecina, ka ir veikta Iekārtu kopuma ieregulēšana un Pasūtītāja instruktāžas veikšana par Iekārtu darbību. (**svarīgi – šim tekstam obligāti jābūt norādītam pieņemšanas – nodošanas aktā!**)

Pasūtītājam nav nekādu pretenziju pret Izpildītāju.

|  |  |
| --- | --- |
| **Pasūtītāja pārstāvis:**  Jānis Bērziņš | **Izpildītāja pārstāvis:**  Pēteris Liepiņš |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

4. pielikums

### Dokumenti, kas apliecina kopējo kurināmā (energoresursu) patēriņu par pēdējo 12 mēnešu periodu

***Iesniedz ja tiek īstenota noteikumu 16.1. apakšpunktā minētā aktivitāte.***

*Ja projektā ir paredzētas aktivitātes siltumenerģijas ražošanai, tad jāiesniedz dokumenti par* ***fosilā kurināmā patēriņu****. Informācijai ir jāsakrīt ar projekta iesnieguma 2.2. sadaļas 11. rindā norādīto informāciju.*

*Fosilais kurināmais ir ogles, gāze (dabas gāze un sašķidrinātā gāze), dīzeļdegviela, mazuts, degakmens u.c.*

**Elektrība, koka briketes, koka granulas un malka nav fosilais kurināmais.**

***Kā dokumenti der čeki un rēķini par marķētā fosilā kurināmā iegādi, kur ir skaidri norādīts pircējs/ piegādes adrese (izņēmums ir dabas gāze, kur pietiek ar gāzes patēriņa pārskatu, kur ir norādīta vismaz mājas adrese).***

*Ja projektā ir paredzētas aktivitātes elektrības ražošanai, tad dokumenti par elektroenerģijas patēriņu* ***nav jāiesniedz****.*

*Ja māja iepriekš nav tikusi ekspluatēta pilnus 12 mēnešus vai nav pieejami visi dati, datus var iesniegt par īsāku termiņu.*

**Projekta iesniegums, kurā netiks pievienoti dokumenti, kas apliecina kopējo fosilā kurināmā (energoresursu) patēriņu par pēdējo 12 mēnešu periodu mājā pirms projekta realizācijas, nesaņems atbalstu par 16.1. apakšpunktā minēto aktivitāti.**

5. pielikums

### Fotofiksācija

***siltumenerģijas vai elektroenerģijas ražošanas iekārtu, elektroenerģijas uzglabāšanas iekārtas uzstādīšanas vietas (vietu) vai pieslēguma vietas centralizētajai siltumapgādes sistēmai fotofiksācija, tai skaitā uzstādītās iekārtas tehnisko rādītāju vai uzstādītās iekārtas modeļa koda fotofiksācija***

***Iesniedz visi projektu iesniedzēji!***

***Fotofiksācijās nedrīkst būt redzamas fiziskās personas vai cita sensitīvā informācija!***

*Katrai iekārtai minimums nepieciešamas divas fotofiksācijas – kopskats, kur var redzēt iekārtas sasaisti ar māju, modeļa kodu un iekārtas tehniskos datus, tai skaitā iekārtas seriālo numuru.*

*Ieteicams fotofiksāciju veikt labā apgaismojumā, lai izvairītos no bilžu miglainības. Ieteicamais vienas bildes izmērs 1280 x 1024 pikseļi – ieteicams ne vairāk kā 2MB, faila formāts jpeg, png.*

***Veicot aktivitāti “esoša fosilos energoresursus izmantojoša apkures katla nomaiņa pret jaunu siltumenerģijas ražošanas iekārtu” ir jāiesniedz fotofiksācija par fosilos energoresursus izmantojoša apkures katla demontāžu (pirms un vēlams, lai varētu redzēt fosilo kurināmo vai pieslēgumu gāzes vadam un pēc, kur redzams, ka fosilā kurināmā katls ir pilnībā atvienots no sistēmas).***

6. pielikums

### Iekārtu iegādi apliecinošs dokuments, kases čeka kopija vai cits iekārtas pirkuma maksas samaksu apliecinošs dokuments par siltumenerģijas vai elektroenerģijas iekārtas iegādi

*Iesniedz tajos gadījumos, ja projektā paredzētas 16.1., 16.2., 16.3. un 16.6. apakšpunktā minētās aktivitātes.*

*Darījumu apliecinošs dokuments ir kases čeks, VID reģistrēta numurētā kvīts vai preču pavadzīme.*

*Dokumentā ir jābūt skaidri norādītam:*

* *iekārtas pārdevēja / uzstādītāja nosaukumam*
* *iekārtas pārdevēja / uzstādītāja juridiskai adresei*
* *iekārtas pārdevēja / uzstādītāja reģistrācijas numuram*
* *dokumenta numuram*
* *dokumenta datumam*
* *kases aparāta numuram, ja čeks*
* *precīzam iekārtas/pakalpojuma aprakstam, skaitam un cenai bez PVN, atsevišķi PVN piemērota likme un summa un kopsumma.*

***Ja iekārtas pārdevējs veic arī iekārtu piegādi un uzstādīšanu, tad dokumentā ir skaidri jāizdala iekārtas iegādes cena, iekārtas piegādes cena un iekārtas uzstādīšanas cena.***

***Iekārtas pirkuma maksas samaksu apliecinoša dokumenta datums nevar būt pirms MK kabineta noteikumu Nr. 150 spēkā stāšanās.***

***Atbalsts netiek piešķirts esoša fosilos energoresursus izmantojoša apkures katla nomaiņai pret jaunu siltumenerģijas ražošanas iekārtu, ja māja pēdējo trīs gadu laikā pirms apkures sistēmas nomaiņas ir atslēgta no centralizētās siltumapgādes sistēmas.***

***Papildus ir jāpievieno maksājuma dokumenti par rēķinu apmaksu - konta izdruka vai maksājuma uzdevumi no internetbankas. Projekta iesniedzējs dokumentus paraksta ar elektronisko parakstu, ja tie nav jau parakstīti no bankas puses ar elektronisko parakstu.***

ELI

7. pielikums

### Avansa maksājuma samaksu apliecinošs dokuments un nomaksas pirkuma līguma kopija

***Ja siltumenerģijas vai elektroenerģijas ražošanas vai elektroenerģijas uzglabāšanas iekārtas iegādei slēgts nomaksas pirkuma līgums – kases čeka kopija vai cits pirkuma maksas daļas apliecinošs dokuments***

*Iesniedz tajos gadījumos, ja iekārta tiek iegādāta slēdzot nomaksas pirkuma līgumu.*

*Nomaksas pirkuma līgumā ir jābūt minimāli šādai informācijai:*

* *iekārtas pārdevēja / uzstādītāja nosaukums*
* *iekārtas pārdevēja / uzstādītāja juridiskā adrese*
* *iekārtas pārdevēja / uzstādītāja reģistrācijas numurs*
* *pircēja nosaukums*
* *iekārtas nosaukums un parametri*
* *iekārtas uzstādīšanas vieta.*

***Nomaksas pirkuma līgumā ir jābūt viennozīmīgi noteiktam, ka īpašuma tiesības uz iekārtu pāriet pircējam nomaksas pirkuma līguma noslēgšanas brīdi vai pēc pieņemšanas-nodošanas akta parakstīšanas. Ja tiek parakstīts pieņemšanas – nodošanas akts, tad tas obligāti ir jāpievieno projekta iesniegumam.***

**Atbalsta saņēmējam ir pienākums piecu darbdienu laikā pēc atbalsta summas saņemšanas pārskaitīt atbalsta summu iekārtas pārdevējam pirkuma maksas nomaksai** (ja saņemtā atbalsta summa ir mazāka par atlikušo nomaksas pirkuma līguma summu, pārskaitāma visa saņemtā atbalsta summa; ja saņemtā atbalsta summa ir lielāka par atlikuša nomaksas pirkuma līguma summu, pārskaitāma tikai atlikusī nomaksas pirkuma līguma summu) **un iesniegt Vides investīciju fondā samaksu apliecinošu dokumentu.**

ELI

8. pielikums

### Kases čeka kopija vai cits samaksu apliecinošs dokuments par pieslēguma centralizētās siltumapgādes sistēmai projektēšanu un siltummezgla izveidi

*Iesniedz tajos gadījumos, ja projektā paredzētas 16.4. apakšpunktā minētās aktivitātes.*

*Darījumu apliecinošs dokuments ir kases čeks, VID reģistrēta numurētā kvīts vai preču pavadzīme.*

*Dokumentā ir jābūt skaidri norādītam:*

* *uzstādītāja nosaukumam*
* *uzstādītāja juridiskai adresei*
* *uzstādītāja reģistrācijas numuram*
* *dokumenta numuram*
* *dokumenta datumam*
* *kases aparāta numuram, ja čeks*
* *precīzam pakalpojuma aprakstam, skaitam un cenai bez PVN, atsevišķi PVN piemērota likme un summa un kopsumma.*

***Dokumentā ir skaidri jāizdala galvenās pozīcijas. Labiekārtošanas izmaksas nav attiecināmas.***

***Siltumapgādes sistēmas projektēšanas un izveides apliecinošo dokumentu datums nevar būt pirms MK kabineta noteikumu spēkā stāšanās.***

***Papildus ir jāpievieno maksājuma dokumenti par rēķinu apmaksu - konta izdruka vai maksājuma uzdevumi no internetbankas. Projekta iesniedzējs dokumentus paraksta ar elektronisko parakstu, ja tie nav jau parakstīti no bankas puses ar elektronisko parakstu.***

ELI

9. pielikums

### Ražotāja apliecinājums par koksnes biomasas katla atbilstību

***kas piemērots granulu kurināmajam, atbilstību ekodizaina prasībām attiecībā uz pieļaujamajām emisijām un atbilstību noteiktajai energoefektivitātes klasei, atbilstoši šo noteikumu 18. punktā noteiktajam***

***Iesniedz, ja projektā paredzēts koksnes biomasas katls, kas piemērots granulu kurināmajam, ar kopējo uzstādīto jaudu līdz 50 kW (ieskaitot) iegāde.***

*Ražotājs izsniedz apliecinājumu/ sertifikātu, ka koksnes biomasas katlam, kas piemērots granulu kurināmajam, atbilst šādām prasībām:*

* *Komisijas 2015. gada 28. aprīļa Regulas (ES)* [*2015/1189*](https://eur-lex.europa.eu/legal-content/LV/TXT/?uri=CELEX%3A32015R1189)*, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem prasībām attiecībā uz pieļaujamajām gaisu piesārņojošo vielu emisijām;*
* *Komisijas 2015. gada 27. aprīļa Deleģētajā regulā (ES)* [*2015/1187*](https://eur-lex.europa.eu/legal-content/LV/ALL/?uri=CELEX:32015R1187)*, ar ko Eiropas Parlamenta un Padomes Direktīvu 2010/30/ES papildina attiecībā uz cietā kurināmā katlu un cietā kurināmā katla, papildu sildītāju, temperatūras regulatoru un saules enerģijas iekārtu komplektu energomarķējumu minētajai energoefektivitātes klasei A+.*

*Pirms iekārtas iegādes iesakām pieprasīt no iekārtas pārdevēja/uzstādītāja minēto ražotāja apliecinājumu/ sertifikātu un obligāti pārliecināties, ka par iekārtu ir norādīts, ka tā* ***atbilst vismaz energomarķējumam ar energoefektivitātes klasi A+****.*

ELI

10. pielikums

### Nacionālās kultūras mantojuma pārvaldes atzinums par projektā īstenoto aktivitāšu atbilstību kultūras pieminekļu aizsardzības prasībām

***ja ēka ir*** ***valsts aizsargājamais kultūras piemineklis vai tā daļa***

***Iesniedz, ja māja ir valsts aizsargājamais kultūras piemineklis vai tā daļa!***

*Aktuālais valsts kultūras pieminekļu sarakts ir pieejams tīmekļa vietnē:* [*https://mantojums.lv/cultural-objects*](https://mantojums.lv/cultural-objects) *.*

***Ja projekts būs realizēts valsts aizsargājamā kultūras piemineklī un nebūs iesniegts atzinums, tad Vides investīciju fonds nosūtīs informāciju par realizēto projektu nacionālās kultūras mantojuma pārvaldei un noraidīs projekta iesniegumu.***

ELI

11. pielikums

### Dokuments, kas apliecina atslēgšanos no dabasgāzes izmantošanas apkurei pieslēguma


*Iesniedz tajos gadījumos, ja projektā paredzētas 16.1. apakšpunktā minētās aktivitātes un iepriekš kā fosilais kurināmais tika izmantota dabas gāze.*

*Ir pieļaujams, realizējot projektu netiek pilnībā atslēgta dabas gāzes padeve, ja to izmanto ēdiena gatavošanai vai ūdens sildīšanai (ja ūdens sildīšanas iekārta ir pilnīgi atsevisķa iekārta no apkures iekartas). Tādā gadījumā pamatojošais dokuments būtu akts par gāzes apkures katla atvienošanu.*

***Dokumenta datums nevar būt pirms MK noteikumu Nr. 150 spēkā stāšanās datuma.***

ELI

**AKTS** (paraugs)



12. pielikums

### Līguma par mājsaimniecības pieslēgumu centralizētai siltumapgādes sistēmai kopija

***Iesniedz tajos gadījumos, ja projektā paredzētas 16.4. apakšpunktā minētās aktivitātes.***

*Dokumentā ir jābūt skaidri norādītam:*

* *centralizētās siltumapgādes operatora nosaukumam*
* *centralizētās siltumapgādes operatora juridiskai adresei*
* *centralizētās siltumapgādes operatora reģistrācijas numuram*
* *dokumenta numuram*
* *dokumenta datumam*
* *precīzai pieslēguma adresei*
* *pieslēguma jauda, kW.*

***Dokumenta datums nevar būt pirms MK noteikumu Nr. 150 spēkā stāšanās datuma.***

ELI

13. pielikums

### Elektroenerģijas sadales sistēmas operatora izsniegtās atļaujas kopija

***par elektroenerģijas ražošanas iekārtas pieslēgšanu sistēmai vai elektroenerģijas ražošanas jaudas palielināšanu, ja iekārta tiek uzstādīta mājā ar pieslēgumu elektroenerģijas sistēmai***

***Iesniedz tajos gadījumos, ja projektā paredzētas 16.2. apakšpunktā minētās aktivitātes.***

*Atļaujas kopiju Latvijā izsniedz AS Sadales tīkls un sīkāka informācija ir atrodama tīmekļa vietnē:* [*https://sadalestikls.lv/lv/mikrogeneratora-pieslegums*](https://sadalestikls.lv/lv/mikrogeneratora-pieslegums)

*Lai saņemtu atļauju (atļauja mikroģeneratora pieslēgšanai) ir jāveic 5 soļi:*

1. *solis – vajadzību apzināšana un piemērotās jaudas noteikšana.*
2. *solis – pieteikums elektroenerģijas ražošanas iekārtas pieslēgšanai klientu portālā* [*e-st.lv*](https://mans.e-st.lv/lv/private/pieteikt-pakalpojumu/st-pieslegumi/mikrogeneratora-pieslegsana-1/jauna-mikrogeneratora-pieslegsana/step/1)*.* ***AS Sadales tīkla atbilde par iespēju pieslēgt jaunu ražošanas iekārtu nav atļauja****!*
3. *solis – pārbūves darbu veikšana atbilstoši AS Sadales tīkls norādījumiem (ja attiecināms)*
4. *solis – iekārtas uzstādīšana*
5. *solis – maksājuma veikšana*

***Dokumenta datums nevar būt pirms MK noteikumu Nr. 150 spēkā stāšanās datuma.***

**Ja projektā tiek uzlikta papildus elektroenerģijas ražošanas iekārta esošajai, tad jāiesniedz ir AS Sadales tīkls atļauja pirms projekta realizācijas un AS Sadales tīkls atļauja pēc projekta realizācijas. Projektos, kur nepalielināsies AS Sadales tīkla atļaujā norādītā invertora iestatītā jauda, atbalsts par elektroenerģijas ražošanas iekārtu nav paredzēts.**

ELI

14. pielikums

### Citu īpašnieku piekrišana par projekta iesniedzēja plānotajām konkursa ietvaros atbalstāmajām aktivitātēm kopīpašumā

***notariāli apliecināta vai ar drošu elektronisko parakstu, kas satur laika zīmogu, parakstīta citu īpašnieku piekrišana par projekta iesniedzēja plānotajām konkursa ietvaros atbalstāmajām aktivitātēm kopīpašumā, ja projekts tiek īstenots mājā, kas ir kopīpašums un pieder diviem vai vairāk īpašniekiem, no kuriem viens ir projekta iesniedzējs***

Iesniedz, ja Zemesgrāmatā ir norādīts, ka māja pieder vairākiem īpašniekiem vai ir domājamās daļas no nekustāmā īpašuma. Piekrišanu iesniedz arī gadījumos, ja ir rindu vai dvīņu māja un Zemesgrāmatā nav ieraksts par īpašuma lietošanas kārtību, kas paredz iespēju uzstādīt iekārtas katram īpašniekam sava īpašuma daļā bez citu kopīpašnieku piekrišanas.

Piekrišanu iesniedz visi pārējie nekustāmā īpašuma īpašnieki un katrs īpašnieks izsniedz atsevišķu piekrišanu.

Ja mājas īpašnieks ir nepilngadīgā persona, tad tās vārdā piekrišanu sniedz bāriņtiesa.

**Piekrišanā ir jābūt norādītam**:

* kopīpašnieka vārdam, uzvārdam
* kam piekrīt (jāsakrīt ar projekta iesniegumā norādītām aktivitātēm)
* kurā īpašumā piekrīt realizēt

**Piekrišana** (paraugs)

Rīgā (norāda vietu)

*Datums skatāms laika zīmogā* (datumam ir jābūt pēc MK noteikumu Nr. 150 spēkā stāšanās)

Es, *CITA ĪPAŠNIEKA VĀRDS UZVĀRDS*, personas kods *XXXXXX-XXXXX* (nav jānorāda, ja paraksta ar elektronisko parakstu), piekrītu, ka mājā ar adresi: “Latvija”, Saulkrastu pagasts, Saulkrastu novads (norāda dzīvojamās mājas adresi), kadastra apzīmējums 50000000000001 (norāda mājas kadastra apzīmējumu) (turpmāk tekstā – Īpašums) Jānis Bērziņš (projekta iesniedzēja vārds uzvārds) uzstāda Īpašumā (uzskaita plānotās aktivitātes projektā):

* siltumsūkni THERMAL Optimum 1;
* saules kolektoru sistēma ar akumulācijas tvertni SOLAR Roof XC;
* saules elektrostaciju Huawei SUN2000-5; SOLAR Electric5 400W 3 gab.

un saņem valsts atbalstu saskaņā ar Ministru kabineta 2022. gada 1. marta noteikumiem Nr. 150 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” nolikums”.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Katrs rindu mājas vai dvīņu mājas īpašnieks var iesniegt atsevišķi savu projekta iesniegumu.

ELI

15. pielikums

### *De minimis* veidlapa

Ja MK noteikumu Nr. 150 16. punktā minētās aktivitātes veic dzīvojamā mājā vai daudzdzīvokļu mājā, kas tiek izmantota saimnieciskajā darbībā, un dzīvojamās mājas vai daudzdzīvokļu mājas dzīvokļa īpašnieks pretendē uz atbalstu, kas kvalificējams kā komercdarbības atbalsts, tad atbalstu konkursa ietvaros sniedz saskaņā ar Komisijas 2023. gada 13. decembra Regulu (ES) Nr. [2023/2831](https://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831) un normatīvajiem aktiem par *de minimis* atbalsta uzskaites un piešķiršanas kārtību. Projekta iesniedzējam ir tiesības projekta iesniegumā norādīt, ka proporcionāli tās īpašuma vai kopīpašuma daļai iekārtas iegādes izmaksas ir uzskatāmas par neattiecināmām un tiek segtas no citiem privātiem līdzekļiem bez valsts atbalsta, proporcionāli samazinot atbalsta daļu.

*De minimis* atbalstam **nav jāpiesakās, ja dzīvojamā mājā ir tikai reģistrēta komercsabiedrība**, bet saimniecisko darbību veic citā vietā nevis dzīvojamā mājā. Šādos gadījumos komercsabiedrībai ir pienākums valsts ieņēmumu dienesta elektroniskās deklarēšanās sistēmā (EDS) sadaļā “Reģistri” reģistrēt struktūrvienību, izvēloties vienu no struktūrvienības veidiem:

* *saimnieciskās darbības citā vieta*
* *tīmekļa vietne vai Mobilā aplikācija*
* *izbraukuma pakalpojums*
* *struktūrvienība ārvalstī*

Ja dzīvojamā mājā ir reģistrēta komercsabiedrība, bet tai nav juridiska pamata tur būt reģistrētai (biežākais iemesls – reģistrēja dzīvojamās mājas iepriekšējais īpašnieks) un nav zināmi komercsabiedrības īpašnieku kontakti, tad ir jāraksta iesniegums Uzņēmumu reģistram, lai uzsāktu komercsabiedrības izslēgšanu no publiskajiem reģistriem procedūru.

*De minimis* atbalstam **ir jāpiesakās, ja dzīvojamā mājā tiek veikta saimnieciskā darbība un izpildās visas četras pazīmes**:

|  |  |
| --- | --- |
| **Pazīme** | **Novērtējums** |
| Publiskie resursi | **Atbilst**, emisijas kvotu izsolīšanas instrumenta atbalsts |
| Ekonomiskā priekšrocība | **Atbilst**, finansējums iekārtu iegādei |
| Selektivitāte | **Atbilst**, atbalsts tiek sniegts tikai fiziskām personām |
| Ietekme uz tirdzniecību un konkurenci | **Jāizvērtē** vai atbalsts ietekmē konkurenci Eiropas savienības iekšējā tirgū.  Piemēram, atbilst, ja iznomā telpas, eksportē preces vai pakalpojumus ārpus Latvijas vai preces un pakalpojumus pērk Latvijā nedzīvojošas personas.  Ja nav iespējams precīzi izvērtēt, tad dzīvojamās mājas īpašniekam jāpiesakās *de minimis* atbalstam. |

Norādām, ka dzīvojamās mājas īpašniekam ir jābūt noslēgtam līgumam ar komercsabiedrību par dzīvojamās mājas izmantošanu saimnieciskajā darbībā, ja komercsabiedrība nepieder dzīvojamās mājas īpašniekam un, ja gūst ienākumus no līguma, tad mājas īpašniekam līgums ir jāreģistrē valsts ieņēmumu dienesta elektroniskās deklarēšanās sistēmā (EDS) un jāreģistrējas kā saimnieciskās darbības veicējam.

*De minimis* atbalstu piešķir, ievērojot šādus nosacījumus:

* *de minimis* atbalstu piešķir, ievērojot regulas Nr. 2023/2831 1. panta 1. punktā minētos nozaru un darbības ierobežojumus. Ja MK noteikumu Nr. 150 8. punktā minētā persona, – dzīvojamās mājas vai daudzdzīvokļu mājas dzīvokļa īpašnieks, kura konkrētais dzīvokļa vai dzīvojamās mājas īpašums tiek izmantots saimnieciskajā darbībā, – pretendē uz atbalstu, kas kvalificējams kā komercdarbības atbalsts, un MK noteikumu Nr. 150 8. punktā minētā persona darbojas arī nozarēs, kas minētas regulas Nr. 2023/2831 1. panta 1. punkta "a", "b", "c" vai "d" apakšpunktā, minētās personas nodrošina šo nozaru darbību vai uzskaites nodalīšanu atbilstoši regulas Nr. 2023/2831 1. panta 2. punktam tā, lai darbības nozarēs, kuras ir izslēgtas no šīs regulas darbības jomas, negūtu labumu no *de minimis* atbalsta, ko piešķir saskaņā ar šo regulu;
* piešķirot *de minimis* atbalstu, pārbauda, vai plānotais *de minimis* atbalsts kopā ar iepriekšējos trijos gados no atbalsta piešķiršanas dienas piešķirto *de minimis* atbalstu viena vienota uzņēmuma līmenī nepārsniedz regulas Nr. 2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst regulas Nr. 2023/2831 2. panta 2. punktam.

*De minimis* atbalstam **piesakās mājas īpašnieks, kā fiziskā persona** valsts ieņēmumu dienesta elektroniskās deklarēšanās sistēmā (EDS) sadaļā “Citas sistēmas” apakšizvēlnē “*De minimis”* sadaļā aizpildot jaunu veidlapu.

*A screenshot of a computer

Description automatically generated*

*Pēc veidlapas aizpildīšanas spiež pogu SAGLABĀT UN REĢISTRĒT*

A screenshot of a computer

Description automatically generated

*Lai veidlapu nosūtītu Vides investīciju fondam, spiež uz saites PDF un lejuplādēto failu nosūta kopā ar citiem dokumentiem Vides investīciju fondam.*

16. pielikums

### Līguma kopiju par elektroenerģijas neto norēķinu sistēmas izmantošanu

***kas noslēgts ar dzīvojamās mājas vai daudzdzīvokļu mājas, kurā projekta ietvaros ir uzstādīta elektroenerģijas ražošanas iekārta, īpašnieku (ja attiecināms)***

***Iesniedz visi projekti, kas realizē 16.2. apakšpunktā minēto aktivitāti pēc 2024. gada 1. maija.***

*Neto norēķinu (euro) sistēma ļauj elektrotīklā nodoto enerģiju izmantot visos dzīvojamās mājas vai daudzdzīvokļu mājas īpašnieka objektos kopā.*

***Tikai dzīvojamās vai daudzdzīvokļu mājas īpašnieks ar ko ir noslēgts līgums par atbalsta saņemšanu var būt neto norēķinu sistēmas dalībnieks.***

*Izvēloties neto norēķinu (euro) sistēmu, jānodrošina MK noteikumu Nr. 150 9.4. punkta nosacījuma izpilde (vismaz 80 % no elektroenerģijas tiek izmantota dzīvojamās mājas vai daudzdzīvokļu mājas iedzīvotāju pašpatēriņam gada griezumā (12 mēnešu periodā, kas sākas kārtējā gada 1. martā un beidzas nākamā gada februāra pēdējā dienā) attiecīgajā elektroenerģijas sistēmas pieslēgumā vai visos dzīvojamās mājas vai daudzdzīvokļu mājas īpašnieka objektos kopā).*

*Papildus jāņem vērā elektroenerģijas neto norēķinu sistēmas ietvaros maksimāli pieļaujamais elektrotīklā nodotās un pašpatēriņam neizmantotās elektroenerģijas pārpalikums 12 mēnešu periodā.*

|  |  |  |
| --- | --- | --- |
| **Elektroenerģijas ražošanas iekārtas jauda, kW** | **Maksimāli pieļaujamais saražotās elektroenerģijas pārpalikums, kWh** | |
| **saules elektrostacijām** | **vēja elektrostacijām** |
| līdz 3 | 1 051 | 1 840 |
| 3,001–4 | 1 402 | 2 453 |
| 4,001–5 | 1 752 | 3 066 |
| 5,001–6 | 2 102 | 3 679 |
| 6,001–7 | 2 453 | 4 292 |
| 7,001–8 | 2 803 | 4 906 |
| 8,001–9 | 3 154 | 5 519 |
| 9,001–10 | 3 504 | 6 132 |
| 10,001–13 | 4 555 | 7 972 |
| 13,001–16 | 5 606 | 9 811 |
| 16,001–20 | 7 008 | 12 264 |
| 20,001–26 | 9 110 | 15 943 |
| 26,001–32 | 11 213 | 19 622 |
| 32,001–40 | 14 016 | 24 528 |
| 40,001–50 | 17 520 | 30 660 |
| 50,001–64 | 22 426 | 39 245 |
| 64,001–80 | 28 032 | 49 056 |
| 80,001–103 | 36 091 | 63 160 |
| 103,001–129 | 45 202 | 79 103 |
| 129,001–161 | 56 414 | 98 725 |
| 161,001–193 | 67 627 | 118 348 |
| 193,001–203 | 71 131 | 124 480 |
| 203,001–258 | 90 403 | 158 206 |
| 258,001–322 | 112 829 | 197 450 |
| 322,001–406 | 142 262 | 248 959 |
| 406,001–515 | 180 456 | 315 798 |
| 515,001–644 | 225 658 | 394 901 |
| 644,001–999,999 | 350 400 | 613 199 |

*Pašpatēriņa nosacījuma izpildi uzskaita kWh nevis euro izteiksmē, tas ir - ja gada laikā saražo ar saules elektrostaciju 1000 kWh elektroenerģiju, tad kopā ir jāpatērē vismaz 800 kWh elektroenerģijas. Naudas izteiksmē, ņemot vērā ka elektroenerģijas vidējā iepirkuma cena ir zemāka nekā pārdošanas cena, tad būs lielāki elektrības rēķini.*

I

ELI

17. pielikums

### Citi dokumenti

**1. Atļauja nomainīt esošo apkures katlu**

*Realizējot aktivitāti “esoša fosilos energoresursus izmantojoša apkures katla nomaiņa pret jaunu siltumenerģijas ražošanas iekārtu” nepieciešams pārliecināties pašvaldības vietējā būvvaldē vai nav nepieciešams papildus saskaņojums apkures katlu nomaiņai. Vēršam uzmanību, ka Rīgā ir spēkā Rīgas domes saistošie noteikumi Nr. 97* [*Par teritoriālajām zonām siltumapgādes veida izvēlei un prasībām siltumapgādes sistēmas iekārtu izvēlei*](https://likumi.lv/ta/id/350039)*, kas nosaka, ka* ***pirms* *siltumapgādes veida maiņas nekustamā īpašuma īpašnieks vai tiesiskais valdītājs pašvaldības*** [***Siltumapgādes jautājumu komisijai***](https://mvd.riga.lv/par-mums/komisijas/siltumapgades-jautajumu-komisija/) ***lūdz saskaņojumu siltumapgādes veida izvēlei siltumapgādes sistēmas iekārtu uzstādīšanai****.*

***Par nepieciešamību saskaņot siltumenerģijas vai elektroenerģijas ražošanas iekārtas būvniecību vai uzstādīšanu iesakām vērsties vietējās pašvaldības būvpārvaldē.***

**2. Mājas elektrības pieslēguma atļautā slodze**

*Realizējot aktivitāti “****jaunas elektroenerģijas ražošanas iekārtas iegāde****” ieteicams pievienot AS Sadales tīkls tīmekļa vietnes ekrānizdruku, kur redzama mājas* *pieslēgumā atļautā slodze vai līgumu ar operatoru par elektrības piegādi vai pēdējais elektrības rēķins, ja tajā ir redzama pieslēgumā atļautā patēriņa slodze.*

*Norādām, ka Rīgas pilsētā ir noteiktas teritorijas, kurās saules paneļu izvietošana ir iepriekš jāsaskaņo – piemēram, Rīgas vēsturiskajā centrā – Vecrīgā.*

**3. Dāvinājuma līgums**

*Gadījumos, ja iekārtas ir iegādājies projekta iesniedzēja mājsaimniecības cita persona, tad lai iekārtu izmaksas būtu attiecināmas projektā, tās ir jādāvina projekta iesniedzējam – mājas īpašniekam.*

**Dāvinājuma līgums** (paraugs)

Rīgā (norāda vietu)

*Datums skatāms laika zīmogā* (jābūt pēc MK noteikumu Nr. 150 spēkā stāšanās)

Anna Bērziņa (mājsaimniecības persona, kas ir nopirkusi iekārtas), turpmāk saukts Dāvinātājs, no vienas puses

Jānis Bērziņš (jāsakrīt ar projekta iesniegumā 1. sadaļā norādīto), turpmāk saukts Apdāvinātais, no vienas puses, abi kopā un atsevišķi sauktas Puses, izsakot savu brīvu gribu, bez maldības, viltus un spaidiem, noslēdz šāda satura dāvinājuma līgumu, turpmāk tekstā – Līgums:

1. Dāvinātājs dāvina Apdāvinātajam mājā “Latvija”, Saulkrastu pagasts, Saulkrastu novads (norāda precīzu adresi, kur uzstādītas iekārtas un jāsakrīt ar projekta iesniegumā 2.2. sadaļā norādīto informāciju) uzstādīto saules elektrostaciju (norādītai informācijai jāsakrīt ar projekta iesnieguma 3.1. sadaļā norādīto un iekārtu iegādes dokumentos norādīto informāciju):

Saules paneļi Solar 280/LR – 28 gab.

Invertors Solar SUN 1500-8TL – 1 gab.

par kopējo summu 8542,45 EUR (norādītai informācijai jāsakrīt ar iekārtu iegādes dokumentos norādīto summu), turpmāk tekstā – Dāvinājums:

1. Apdāvinātajam ir zināms Dāvinājuma faktiskais stāvoklis, izmantošanas un lietošanas iespējas.
2. Dāvinātājs dāvina un nodod Apdāvinātā īpašumā, bet Apdāvinātais ar pateicību pieņem īpašumā Dāvinājumu.
3. Dāvinātājs garantē, ka Dāvinājums līdz Līguma noslēgšanai nav nevienam citam atsavināts, atdāvināts, nav ieķīlāts, ar parādiem un saistībām nav apgrūtināts.
4. Šis Līgums stājas spēkā, kad to ir parakstījušas abas Puses, un ir saistošs Pusēm, viņu mantiniekiem un tiesiskiem pēcnācējiem.
5. Savstarpējos strīdus, kas varētu rasties Līguma sakarā, Puses apņemas risināt pārrunu ceļā, bet gadījumā, ja šādi Puses nevar vienoties, strīdi tiek izskatīti Latvijas Republikas tiesā Latvijas Republikas normatīvajos aktos paredzētajā kārtībā.
6. Puses, parakstot Līgumu, apliecina, ka viņām ir saprotams Līguma saturs un nozīme, atzīst Līgumu par pareizu un abpusēji izdevīgu, kā arī apliecina, ka ir galīgi vienojušās par Līgumā izklāstītajiem nosacījumiem.

Pušu paraksti un rekvizīti.

|  |  |
| --- | --- |
| **Dāvinātājs:**  Anna Bērziņa  “Latvija”, Saulkrastu pagasts, Saulkrastu novads | **Apdāvinātais:**  Jānis Bērziņš  “Latvija”, Saulkrastu pagasts, Saulkrastu novads |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGULI

ELI